title: Harvey Mason

text: Harvey Masonin poika Harvey Mason Jr. muodostaa Damon Thomasin kanssa The Underdogs -tuotantotiimin, joka on muun muassa tuottanut kappaleita Fantasia Barrinolle, Justin Timberlakelle, Mariah Careylle ja Luther Vandrossille.Fourplay


title: Harvey Mason

text: Herb Alpert


title: Harvey Mason

text: Chet Atkins


title: Harvey Mason

text: Beck


title: Harvey Mason

text: George Benson


title: Harvey Mason

text: Donald Byrd


title: Harvey Mason

text: Casiopea


title: Harvey Mason

text: Chick Corea


title: Harvey Mason

text: Miles Davis & Michel Legrand


title: Harvey Mason

text: Charles Earland


title: Harvey Mason

text: Joe Farrell


title: Harvey Mason

text: The Headhunters


title: Harvey Mason

text: Herbie Hancock


title: Harvey Mason

text: Gene Harris


title: Harvey Mason

text: Eddie Henderson


title: Harvey Mason

text: Freddie Hubbard


title: Harvey Mason

text: Bobbi Humphrey


title: Harvey Mason

text: Bobby Hutcherson


title: Harvey Mason

text: Yosui Inoue


title: Harvey Mason

text: Ahmad Jamal


title: Harvey Mason

text: Carole King


title: Harvey Mason

text: Hubert Laws


title: Harvey Mason

text: Kenny Loggins


title: Harvey Mason

text: Wade Marcus


title: Harvey Mason

text: Joe Pass


title: Harvey Mason

text: Bob James


title: Harvey Mason

text: Lee Ritenour


title: Harvey Mason

text: Rufus


title: Harvey Mason

text: Patrice Rushen


title: Harvey Mason

text: Véronique Sanson


title: Harvey Mason

text: Moacir Santos


title: Harvey Mason

text: Diane Schuur


title: Harvey Mason

text: Marlena Shaw


title: Harvey Mason

text:
Donna Summer
Donna Summer (Geffen, 1982)


title: Harvey Mason

text: Gábor Szabó


title: Harvey Mason

text: Stanley Turrentine


title: Harvey Mason

text: Kazumi Watanabe


title: Harvey Mason

text: Grover Washington, Jr.


title: Harvey Mason

text: Jimmy Webb


title: Harvey Mason

text: Gary Wright


title: Leopardikissa

text: Leopardikissa eli bengalinkissa eli aasianmetsäkissa ("Prionailurus bengalensis") on pieni kissaeläin, joka elää Kaakkois-Aasiassa. Sitä metsästetään etenkin Kiinassa sen kauniin turkin vuoksi, vaikka sitä paikoin myös suojellaan.


title: Leopardikissa

text: Se on noin kotikissan kokoinen, mutta alueelliset erot ovat huomattavia: Indonesiassa sen keskimääräinen koko on 45 cm ja häntä 20 cm, mutta Amurin tienoilla mitat ovat 60 cm ja 40 cm. Se painaa 2–8 kg. Jalat ovat pitemmät kuin kotikissalla. Myös turkin väri vaihtelee: eteläisillä populaatioilla se on keltainen mutta pohjoisilla hopeanharmaa. Rinta ja pään alaosa ovat valkoiset. Leopardikissalla on mustia merkkejä, jotka voivat olla alalajista riippuen läikkiä tai ruusukkeita. Korvien taustat ovat mustat ja niissä on näkyvät, valkoiset pilkut, suuret silmät. Kissan elinikä on 10–15 vuotta.


title: Leopardikissa

text: Se on yöeläin ja syö yleensä jyrsijöitä, lintuja, kalaa, matelijoita ja pieniä nisäkkäitä. Kylissä se on vaaraksi siipikarjalle. Se saalistaa sekä maassa että puissa.


title: Leopardikissa

text: Pentueeseen kuuluu 2–4 pentua, ja kantoaika on 65–70 päivää. Pesä on ontossa puussa tai maankolossa.


title: Leopardikissa

text: Tämän kissan elinaluetta ovat metsät ja sademetsät sekä alavilla mailla että vuoristoalueilla, ei yleensä kuitenkaan kuivilla seuduilla. Koillis-Aasiassa ne suosivat erityisesti avoimia mäntymetsiköitä. Asuinseuduksi kelpaavat myös puoliaavikot ja ihmisten lähellä maatalousalueet. Se elää lähellä vesistöjä, ja sitä on tavattu jopa kolmen kilometrin korkeudessa. Leopardikissa kiipeää taitavasti puihin. Se osaa myös uida, mutta ui harvoin. Se on yksineläjä kiima-aikaa lukuun ottamatta.Erityisen kiinnostava on yksinomaan pienellä Japanin Iriomoten saarella elävä alalaji iriomotenkissa ("P. b. iriomotensis"). Se tuli tietoon vasta vuonna 1965. Silloin sen kuvasi tieteelle japanilainen kirjailija ja luonnontutkija Yukio Togawa. Kun se löydettiin, sitä pidettiin kadonneen lajin jälkeläisenä, ja se sijoitettiin omaan sukuunsa "Mayailurus". Näkemyksestä keskustellaan yhä, ja jotkut auktoriteetit luokittelevat iriomotenkissan edelleenkin omaksi lajikseen, koska se poikkeaa ulkonäöltään hyvin paljon mantereen leopardikissasta. Nykyisen käsityksen mukaan se on luokiteltava "Prionailurus"-sukuisen leopardikissan alalajiksi. Sen paino on 4–7 kg, ja sen ruumiilla on mittaa 50–60 cm. Sen turkki on tummanruskea, häntä on tuuhea, eikä se pysty vetämään sisään kynsiään. Iriomontenkissa on hyvin uhanalainen, ja sen määrä on arvioitu alle sadaksi yksilöksi.


title: Leopardikissa

text: Niin kutsuttu "tsušimankissa" löydettiin vasta vuonna 1988. Sitäkin pidettiin alkuun omana lajinaan, sitten leopardikissan alalajina ja nyt Mantšurian alalajin "F. b. Manchurica" muotona.


title: Leopardikissa

text: Bengali on luotu risteyttämällä leopardikissoja kesykissan kanssa.


title: Kangas (Ylivieska)

text: Kangas on kylä Pohjois-Pohjanmaalla Ylivieskassa kantatien 86 ja Pohjanmaan radan varrella, noin 15 kilometriä Ylivieskasta pohjoiseen ja noin 15 kilometriä Oulaisten keskustasta etelään. Kylä on pieni rautatieläiskylä, joka on syntynyt Kankaan rautatieaseman ympärille. Kylässä sijaitsi kansakoulu, pari kauppaa ja nuorisoseuran talo.


title: Lemmonletto

text: Lemmonletto on pieni saari Oulun kaupungin vesialueella Perämerellä. Se sijaitsee Hietakarin ja Hiukeen saaren välisellä alueella noin neljän kilometrin päässä Virpiniemen merivartioasemalta länteen. Muut läheiset saaret ovat Kaasamatala ja Puukkoletto. Oulun satamaan johtava laivaväylä kulkee saaren eteläpuolitse.


title: Oulun 10 metrin väylä

text: Oulun 10 metrin väylä on Perämereltä Oulun satamaan johtava vesiväylä. Väylän nimelliskulkusyvyys on 10,0 metriä. Sen alkupiste on Hailuodon Marjaniemen majakan pohjoispuolella. Väylän alkupisteessä sijaitsee kolme pohjamajakkaa, Oulu 1, Oulu 2 ja Oulu 3. Väylä sijaitsee Hailuodon pohjoispuolella ja johtaa Kattilankallan ja Hiukeen eteläpuolitse Vihreäsaaren, Nuottasaaren ja Oritkarin satamiin.


title: Oulun 10 metrin väylä

text: Väylä risteää Raahen–Oulun–Kemin rannikkoväylän kanssa Oulu 1:n majakan luona, sekä Oulun–Kemin 10 metrin väylän kanssa Hiukeen saaren eteläpuolella.


title: Sriharikota

text: Sriharikota on saari Intian etelärannikolla Andhra Pradeshin osavaltion edustalla. Saarella sijaitsee Intian avaruusjärjestön avaruuskeskus Satish Dhawan Space Centre, jota käytetään satelliittien ja luotainten laukaisuun.


title: Riihivainio

text: Riihivainio on asuin- ja yritysalue Kempeleeessä. Alue sijaitsee noin 1,5 kilometriä kunnan keskustaajamasta Pohjanmaan radan itäpuolella.


title: Riihivainio

text: Alueen asutus koostuu omakoti- ja rivitaloista. Vanha nelostie eli seututie 847 johtaa Riihivainion lävitse.


title: Wihuri

text: Wihuri on kauppaa ja teollisuutta harjoittava kansainvälinen suomalainen monialakonserni. Konsernin liikevaihto vuonna 2012 oli noin 1,9 miljardia euroa ja henkilöstön määrä noin 4 900. Yhtiön pääkonttori sijaitsee Helsingin Kulosaaressa. Wihuri omisti 15,76 % vähittäiskauppayritys Suomen Lähikaupasta, mutta myi osuutensa 2012.


title: Wihuri

text: Wihuri oli vuosina 2013-2016 Formula 1 -sarjassa ajavan Williams F1 Teamin virallinen yhteistyökumppani. Vuodelle 2017 Wihuri siirtyi F1 mestaritalli Mercedes Grand Prix'n yhteistyökumppaniksi.


title: Wihuri

text: Nykyinen Wihuri-konserni syntyi, kun merenkulkuneuvos Antti Wihurin liiketoiminta fuusioitiin vuonna 1961 Hjalmar Aarnion perustaman Aarnio Oy:n kanssa. Tärkeänä linkkinä näiden kahden liikemiehen välillä oli kauppaneuvos Rakel Wihurin elämäntyö. Yrityksen nimeksi tuli Wihuri Oy vuonna 1975. Rakel Wihurin ja Hjalmar Aarnion poika, Antti Aarnio-Wihuri, on ollut Wihurin pääomistaja 1960-luvulta lähtien. Wihuri-yhtymä omisti Vantaalla sijaitsevan Keimolan moottoriradan vuosina 1968−1982.


title: Wihuri

text:
Wihuri-yhtymä oli 1960- ja 1970-luvuilla suuri autojen maahantuoja. Sen edustamia automerkkejä olivat muun muassa Volkswagen, Porsche, DAF, Polski-Fiat ja Hillman.
Vuosina 1956-1958 Wihuri tutki mahdollisuuksia kääpiöauton valmistamiseksi rakentamalla Wiima-nimisen auton. Kyseessä oli kahden hengen auto, jonka kori muistutti ulkonäöltään saman ajan saksalaisia kääpiöautoja. Autoa pidettiin onnistuneena, mutta siitä ei tullut kehitysversioita, sarjavalmistuksesta puhumattakaan. Tämä laatuaan ainoa auto joutui sittemmin kadoksiin.


title: Wihuri

text: Vuosina 1958–1964 Wihurin Teijon tehtaassa Perniössä rakennettiin noin 120 kappaletta Wilke-merkkisiä kuorma-autoja, joissa käytettiin Volvo-kuorma-autojen tekniikkaa ja vuosina 1975–1976 runsaat 100 kappaletta avolavaisia Volkswagenin tekniikkaan perustuvia Teijo-pakettiautoja.


title: Wihuri

text: Vuosina 1969−1970 Wihurin Heinolan tehtaassa koottiin 48 kappaletta Volkswagen Kuplaa. Autojen kotimaisuusaste jäi pieneksi, koska vain turvavyöt, akut, renkaat ja ikkunalasit olivat suomalaisia. Valmistuneista Volkswageneista kaksi luovutettiin Autoliitolle tiepalveluautoiksi ja muut toimitettiin piirimyyjille eri puolille maata. "Wihurin Kuplat" tunnistaa polttoainesäiliön täyttöaukon kannessa olevasta Wihurin logosta.


title: Wihuri

text: Wihurilla on neljä pääasiallista toimialaa: päivittäistavaratukku Wihuri Oy Aarnio, Tekninen Kauppa, Pakkausteollisuus ja Wihuri Aviation. Wihurin entinen toimiala oli vähittäiskauppa; Wihuri omisti päivittäistavaroita myyneen tytäryhtiön Ruokamarkkinat, joka siirtyi vuonna 2006 osaksi Tradekaa.


title: Wihuri

text: Aarnion Metro-tukuilla on yli 40 000 tuotteen valikoima, johon sisältyvät tuoretuotteet, elintarvikkeet, pakasteet, päivittäiset käyttötavarat sekä alkoholijuomat. Metro-ketjulla on yhteensä 31 pikatukkua Tammisaaresta Rovaniemelle.


title: Wihuri

text: Wihurin Tekninen Kauppa toimii Suomessa sekä Baltian maissa ja sen tuotetarjontaan kuuluvat muun muassa Caterpillarin maarakennuskoneet sekä moottorit ja aggregaatit, trukit, ympäristönhoitokoneet, työstökoneet, ajoneuvolämmittimet sekä ilmastointilaitteet. Tekninen Kauppa myös maahantuo työkaluja ja korjaamolaitteita. Wihuri Oy Teknisen Kaupan ryhmään kuuluu myös Vilakone Oy Loimaalla, joka suunnittelee ja valmistaa Wille-monitoimikoneita sekä Vila-työlaitteita sekä Liedossa toimiva Marine Diesel Finland Oy.


title: Wihuri

text: Wihurin Pakkausteollisuuteen kuuluu Wipak Euroopassa ja Winpak Pohjois-Amerikassa. Ne tarjoavat valikoiman pakkausmateriaaleja ja -ratkaisuja sekä pakkaamiseen liittyviä palveluita pääasiassa elintarviketeollisuudelle ja terveydenhoitoon. Ryhmään kuuluu yli 20 tuotantolaitosta kahdella mantereella ja lisäksi myynti- ja asiakaspalvelukonttoreita Aasiassa, Australiassa ja Etelä-Amerikassa.


title: Wihuri

text: Pakkausteollisuudessa työskentelee kolme neljäsosaa Wihurin henkilöstöstä. Vuoden 2014 alusta pakkausteollisuus erotetaan omaksi yhtiöksi "Wihuri Packaging Oy."


title: Wihuri

text: Jetflite Oy on lentokoneiden liikennöinti- ja huoltopalveluita tarjoava yritys. Jetfliten toisen tärkeän toimintamuodon muodostaa ambulanssilentopalvelu.


title: Call of Duty 4: Modern Warfare

text: Call of Duty 4: Modern Warfare on Activisionin julkaisema ensimmäisen persoonan ammuntapeli, joka sijoittuu aikaisemmista osistaan poiketen lähitulevaisuuteen. Kyseessä on "Call of Duty" -pelisarjan neljäs osa, jonka kehityksestä vastasi "Call of Duty":n luonut Infinity Ward. Peli julkaistiin Yhdysvalloissa 5. marraskuuta 2007 ja Euroopassa neljä päivää myöhemmin Windows-, PlayStation 3-, Xbox 360- sekä Mac OS X- alustoille. Peli ilmestyi myöhemmin myös Wiille.


title: Call of Duty 4: Modern Warfare

text: Syyskuun alusta lähtien Xbox Liven Gold-tason jäsenyyden omistavat pelaajat pystyivät osallistumaan arvontoihin, joissa jaettiin pelin beta-versiota. Pelin jatko-osa, "", ilmestyi marraskuussa 2009.


title: Call of Duty 4: Modern Warfare

text: Peli sisältää yksinpelin lisäksi kolme erilaista moninpelityyppiä. Jaettu ruutu on konsoleilla jaetun ruudun moninpeli, jota voi pelata korkeintaan neljä pelaajaa samalla konsolilla. Sen lisäksi peli sisältää LAN-mahdollisuuden ja normaalin verkkopelin. Verkkopeli tukee vakiona enintään 32 pelaajaa tietokoneella ja 18 pelaajaa konsoleilla. Pelaajalla on valittavissa viisi erilaisiin tehtäviin erikoistunutta hahmoluokkaa: Assault, Spec Ops, Light Machine Gunner, Demolitions ja Sniper Class. Pelaajalla on kuitenkin myös mahdollisuus luoda viisi omaa hahmoluokkaa. Yksinpelissä peliin saa koodeja jotka yleensä muokkaavat maailman värejä, koodeja saa kun löytää eri tasoista piilotettuja tietokoneita.


title: Call of Duty 4: Modern Warfare

text: "Modern Warfaren" moninpelissä on mukana ”perkeiksi” nimettyjä erikoiskykyjä, joilla pelaajat voivat muokata omia pelihahmojaan "Create a Class" -toiminnon kautta. Erikoiskyvyt voivat antaa esimerkiksi enemmän tulivoimaa, lisää ammuksia tai tehdä pelaajan näkymättömäksi ilmatiedustelulle. Perkit on jaettu kolmeen eri ryhmään, ja jokaisesta ryhmästä voi valita yhden perkin. Lisäksi kaikkia aseita voi muokata haluamallaan tavalla erilaisten lisäosien avulla. Näitä ovat muun muassa ACOG-tähtäin, punapistetähtäin, kranaatinheitin, äänenvaimennin ja paremman pystysuuntaisen tarkkuuden antava etukahva. Pelaaja voi saada myös uusia maalauskuvioita aseisiin haasteiden kautta.


title: Call of Duty 4: Modern Warfare

text: Peli sisältää tasojärjestelmän, jossa edetään eteenpäin pelissä saatujen pisteiden mukaan. Alussa kaikki aseet tai niiden lisäosat eivät ole saatavilla, vaan ne tulevat saataville vasta tietyn tason jälkeen. Kaikkia perk-erikoisominaisuuksia ei myöskään ole saatavilla heti, vaan ne avautuvat tietyllä tasolla. Kokemuspisteitä kertyy tapoista, tappoavustuksista, peräkkäisistä tapoista, haasteiden suorittamisesta sekä pelimuotojen tehtävien tekemisestä (kuten lipunryöstössä lipun hallussa pitämisestä). Kuolemista ei tule miinuspisteitä, vaan niitä tulee ainoastaan omien tappamisesta. Kun saavuttaa ylimmän tason, pelaajalla on mahdollisuus aloittaa ”prestige”-tila, jolloin kaikki saatu kokemus nollataan. Tällöin pelaaja joutuu keräämään kaikki perkit ja aseet uudestaan. Prestigen voi tehdä kymmenen kertaa, ja suorituksesta saa aina uuden ikonin pelaajanimen viereen. Suurin prestige-taso on näin ollen kymmenen. Prestigen myötä saa myös uuden arvomerkin.


title: Call of Duty 4: Modern Warfare

text: "Call of Duty 4: Modern Warfaren" protagonisti on Yhdistyneen kuningaskunnan armeijan erikoisjoukon Special Air Servicen uusin jäsen, kersantti John ”Soap” MacTavish. Toinen merkittävä pelaajahahmo on Yhdysvaltain merijalkaväen erikoisjoukon Force Reconnaissancen kersantti Paul Jackson, joka on yksi pelin juonen ensimmäisen jakson päähenkilöistä. Pelissä on myös neljä muuta pelaajahahmoa: nimettömän arabivaltion presidentti Yasir Al-Fulani; nimetön AC-130 Spectre -tulitukikoneen tykkimies; nuori kapteeni (takaumatehtävissä luutnantti) Price kahdessa menneisyyteen sijoittuvassa tehtävässä; ja nimetön SAS-erikoismies salaisessa lisätehtävässä, joka avataan pelaajalle pelin läpäisemisen jälkeen.


title: Call of Duty 4: Modern Warfare

text: Pelaajahahmon ryhmässä liikkuu myös juonen kannalta tärkeitä pelihahmoja, jotka on ohjelmoitu haavoittumattomiksi. McTavishin tehtävissä esiintyvät hänen joukkuenjohtajansa kapteeni Price, SAS-kommando Gaz, brittitiedustelun venäläinen tiedonvälittäjä Nikolai sekä kersantti Kamarov, jonka kuuluu Venäjän hallitukselle uskollisiin lojalisteihin. Jacksonin tehtävissä esiintyvät hänen joukkojohtajansa luutnantti Vasquez sekä ylikersantti Griggs, joka tekee paluun McTavishin ryhmässä pelin viimeisissä kentissä. Kapteeni MacMillan on SAS-kommando, jonka johdolla kapteeni Price tunkeutuu Prypjat-aavekaupunkiin Ukrainassa salamurhatakseen Imran Zakhaevin.


title: Call of Duty 4: Modern Warfare

text: Pelin päävihollinen on venäläinen asekauppias Imran Zakhaev, jonka johdolla länsimaihin halveksuen suhtautuva äärinationalistinen puolue pyrkii kaatamaan Venäjän laillisen hallituksen ja nujertamaan hallitukselle uskolliset lojalistit. Äärinationalistien kenttäkomentaja on hänen poikansa Viktor Zakhaev. Imran Zakhaevilla on Lähi-idässä poliittinen liittolainen Khaled Al-Asad, joka syöksee vallasta maansa presidentti Al-Fulanin, jotta Yhdysvaltain ja Ison-Britannian huomio siirtyisi Venäjän sisällissodasta Arabian niemimaalle. Zakhaev yritää myös perustaa Neuvostoliiton uudestaan.


title: Call of Duty 4: Modern Warfare

text: Nimettömässä Lähi-idän arabimaassa sotilaskomentaja nimeltä Khaled Al-Asad syöksee vallasta presidentti Yasir Al-Fulanin ja teloittaa tämän suorassa televisiolähetyksessä. Yhdysvaltain mielestä Al-Asadin toiminta on vastuussa levottomuuksista Lähi-idässä, ja Yhdysvaltain merijalkaväelle annetaan käsky miehittää valtio. Force Reconnaissancen kersantti Paul Jackson osallistuu luutnantti Vasquezin johdolla merijalkaväen operaatioon pidättää Al-Asad, mutta sotilastiedustelun saamien virheellisten tietojen seurauksena tehtävä epäonnistuu. Yhdysvaltain asevoimat käynnistää hyökkäyksensä maan pääkaupunkiin; Jackson osallistuu operatioon CH-46 Sea Knight -helikopterin tykkimiehenä, mutta yhdysvaltalaiset paikantavat Al-Asadin palatsista toimintakykyisen ydinpommin. Makarovin sotilaat laukaisevat pommin (selviää Modern Warfare 3:ssa) ja ydinräjähdys pyyhkäisee kaupungin maan tasalle. Luutnantti Vasquez ja muut helikopterissa menehtyvät räjähdyksessä Jacksonia lukuun ottamatta. Hän lähtee pois pudonneesta kopterista, mutta menehtyy säteilymyrkytykseen. Griggs ehtii pois alueelta.


title: Call of Duty 4: Modern Warfare

text: McTavishin ryhmälle annetaan käsky pelastaa äärinationalistien vangiksi joutunut Nikolai, ja pelastustehtävä onnistuu kersantti Kamarovin lojalistien avulla. Nikolai kertoo Special Air Servicelle, että Al-Asad piileskelee pienessä kylässä Azerbaidžanissa. Lojalistien avulla SAS-kommandot paikantavat kohteensa, ja kuulustelun jälkeen kapteeni Price ampuu köysistä irti rimpuilevan Al-Asadin. Yhdysvalloille ja Isolle-Britannialle paljastuu, että Imran Zakhaev oli vastuussa Al-Asadin vallankaappauksen rahoituksesta ja ydinaseen räjähdyksestä. Iso-Britannia ja Yhdysvallat päättävät kaapata äärinationalistien kenttäkomentajan Viktor Zakhaevin ja kuulustella häntä isänsä Imran Zakhaevin olinpaikasta, mutta Victor tekee itsemurhan, joten he eivät saa tietoja häneltä.


title: Call of Duty 4: Modern Warfare

text: Poikansa kuolemasta raivostuneena Imran Zakhaev laukaisee äärinationalistien kaappaamasta ohjussiilosta kaksi RT-2UTTH Topol-M -ydinohjusta Yhdysvaltain itärannikon kaupunkeihin. Special Air Service ja Force Reconnaissance kuitenkin murtautuvat siiloon, ja McTavish tekee molempien ohjusten taistelukärjet toimintakyvyttömiksi ja ohjelmoi ne syöksymään Atlantin valtamereen. Kommandot pakenevat äärinationalisteilta siilosta jeepin kyydissä, mutta äärinationalistien Mil Mi-24 -helikopterin ohjukset katkaisevat sillan, ja kommandot joutuvat puolustautumaan äärinationalistien sotilailta. Ylikersantti Griggs kaatuu venäläisten luoteihin, ja paikalle saapunut Imran Zakhaev ampuu Gazin. McTavish kuitenkin ampuu Zakhaevin kapteeni Pricen heittämällä M1911.45 Colt Government -pistoolilla, ja kersantti Kamarovin lojalistit saapuvat pelastamaan McTavishin hengen. Eräs Kamarovin miehistä aloittaa taistelussa haavoittuneen Pricen elvytyksen, ja saavat hänet (paljastuu ) heräämään. Ennen lopputekstejä pelaaja kuulee uutislähetyksen, jonka mukaan Zakhaevin äärinationalistien puolueessa on käynnissä valtakamppailu ja Beringinsalmelle uponneen rahtilaivan etsinnät on lopetettu.


title: Call of Duty 4: Modern Warfare

text: "Call of Duty 4":n kehitti sadan ihmisen ryhmä yli kahden vuoden ajan. "Call of Duty 2:n" jälkeen Infinity Ward päätti jättää taakseen toisen maailmansodan, mihin aikaisemmat "Call of Duty" -pelit ovat sijoittuneet. Tämä johti kolmiosaiseen "Modern Warfare" -sarjaan. Samalla kun Infinity Ward kehitti "Call of Duty 4:n" tarinaa, he päättivät välttää viittauksia oikean elämän sotiin. Kehittäjäryhmä suunnitteli moninpeliosan tasapainotetuksi ja palkitsevaksi uusille pelaajille ja samalla tarjosivat jotain kokeneille pelaajille.


title: Call of Duty 4: Modern Warfare

text: Kun "Call of Duty 4: Modern Warfare" julkaistiin, se sai positiivista palautetta monilta videopelijournalisteilta. Yhteispisteiden kerääjä, GameRankings, sai 72:n arvostelun perusteella Xbox 360 -versiolle laskettua 94 %:n pisteet, ja myös Metacritic laski pelille 69:n arvostelun perusteella saman tuloksen. PS3-versio saavutti myös 94 %:n pisteet perustuen 43:een arvosteluun Game Rankingsilta, sekä myös Metacriticin laskijat päätyivät 94:ään. PC-versio oli myös tervetullut saaden 93 %:n kannatuksen 39:ltä kriitikolta. Näin GameRanking laski. Metacritic sai kerättyä hiukan huonomman tuloksen: 92 pistettä sadasta.


title: Call of Duty 4: Modern Warfare

text: Arvostelijoiden mukaan pelattavuus tuo lajityypin "intensiteetin uudelle tasolle jollaista emme ole koskaan ennen nähneet." "Official Xbox Magazinen" mukaan moninpeli "vakiinnuttaa pelin välittömästi klassikoksi". GameSpot antoi suotuisan arvostelun "Call of Duty 4: Modern Warfarelle", sanoen että "tarinan korkea laatu ja sen loistavat moninpelivaihtoehdot tekevät "Call of Duty 4":stä upean paketin." X-Play kommentoi, että "vaikka se ei ole mullistanut pelityyppiä, se on todella lähellä." "GamePron" mukaan "hämmästyttävän syvä moninpeli vetää vertoja "Halo 3":lle."


title: Call of Duty 4: Modern Warfare

text: Moni arvostelija on kehunut pelin tarinaa. "GamePro" noteeraa, että "intensiivinen yksinpelitarina tarjoaa toiminnantäytteisen kokemuksen, joka on suunnattoman mukaansatempaava kertomus: pelissä tulee hetkiä, jolloin tunnet selkäpiisi karmivan." GameSpot mainitsi yksinpelitarinan lyhyyden olevan ainoa merkittävä puute. Vaikka IGN kuvaili tarinaa sanoin "vieläkin liian suoraviivainen" edeltäjiensä tavoin, se mainitsi tämän johtavan "paljon runsaampaan, enemmän keskittyneempään kokemukseen kauniisti suunniteltujen lavasteiden kera." Eräs arvostelija totesi, että "Call of Duty on tehnyt aloitteen toisen maailmansodan taakse jättämisestä pelimaailmassa".


title: Call of Duty 4: Modern Warfare

text: "Call of Duty 4" on myös saanut osakseen kritiikkiä. Xbox World 360 totesi sen olevan täynnä "halpoja temppuja" viitaten siihen, että peli ei mullistanut genreä. "Pelit"-lehti moitti pelin suoraviivaista rakennetta ja totesi, että "suurin ongelma ei ole itse putki vaan juoksu. Tavoite on rynniä eteenpäin ja saavuttaa näkymättömiä checkpointteja".


title: Kirkkosaari

text: Kirkkosaari on yleinen paikannimi. Käsitteenä kirkkosaari tai kirkkosalo on paikka, tyypillisesti järvellä, joella tai merellä sijaitseva saari tai maalla sijaitseva kohouma, johon on liittyy joko pakanallisia tai kristillisiä uskonnollisia perinteitä. Monin paikoin on Kirkkosaareksi nimetty kirkon tuntumassa oleva saari, jossa vesireittejä pitkin kirkkoveneellä saapuneet seurakuntalaiset ovat pukeneet pyhävaatteet ennen kirkkoon menoa (esimerkiksi Karstulan Pääjärven Kirkkosaari). Kirkkosaaret ovat saattaneet kelirikkoaikana toimia myös tilapäisinä hautausmaina. Saaria ja kohoumia on myös nimetty kirkkosaariksi joko itse saarelle tai sen läheisyyteen rakennetun kirkon mukaan.


title: Pentti Määttänen

text: Pentti Määttänen (s. 1952 Kokkola) on suomalainen filosofian dosentti ja tietokirjailija. Määttänen väitteli filosofian tohtoriksi Helsingin yliopistosta vuonna 1993. Hän toimii dosenttina Helsingin yliopistossa ja Taideteollisessa korkeakoulussa. Tutkijana hän on perehtynyt erityisesti mielenfilosofiaan.


title: Kirkkosaari (täsmennyssivu)

text: Kirkkosaari voi tarkoittaa seuraavia maantieteellisiä kohteita:Suomessa on kaikkiaan 76 Kirkkosaari-nimistä maastokohdetta.


title: Odygd

text: Odygd-suku on ikivanhaa suomalaista rälssiä. Ruotsin kielen "odygd"-sana tarkoittaa kunniatonta, syy nimen käytölle ei ole tiedossa.


title: Odygd

text: Suvun varhaisin, kantaisäksi määritelty oli nimeltään Filpus Odygd (syntynyt n. 1310). Rälssimiehet Karl Filpusson eli Karl Odygd (vanhempi) (mainitaan asiakirjoissa 1381–1384) ja hänen todennäköinen veljensä Jöns Filpusson (1405), joka sai Eerik Pommerilaiselta vahvistuksen tilojensa verovapauteen, vaikuttivat Varsinais-Suomessa. Jöns Filpusson oli Raision, Rymättylän ja Karvatun tutkintakäräjien lautamies.


title: Odygd

text: Karl Filpussonilla oli pojat asemies Filpus Karlsson (1405–1429) ja asemies Ture Karlsson (1405–1427). Ture Karlsson omisti Maatialan kartanon Pirkkalassa. Hänestä käytettiin v. 1405 myös lisänimeä Kairanpoika (FMU 1201), mikä viittaisi siihen, että hän oli laivanrakentajasukua ja oli ehkä sukua asemies Erik Poranpojalle (Spore-suku). Laivanrakennuksessa käytettiin poraa eli napakairaa, joka näkyy Erik Poranpojan (1381–1405) sinetissä.


title: Odygd

text: Filpus Karlssonin poika Karl Odygd (nuorempi) (1437–1456) käytti samaa nimeä kuin isoisänsä ja kantoi metsästystorvea vaakunasinetissään (FMS 70). Hän oli Lappeen kirkkoherra ja ryhtyi Naantalin pappismunkiksi v. 1455.


title: Odygd

text: Ture Karlssonin pojat olivat Karl Turesson (1418) ja Jöns Turesson (1450), joka omisti Viikin kartanon Pirkkalassa.


title: Odygd

text: Jöns Filpussonin (1405) varsin todennäköinen poika asemies Filpus Jönsson (1437–1457) Luonnonmaan Isostakylästä (Storby) kantoi myös sinetissään metsästystorvea (FMS 158). Häntä pidetään Jägerhorn af Storby -suvun kantaisänä.


title: Kirkkosaari (Oulu)

text: Kirkkosaari on pinta-alaltaan noin 7,6 neliökilometrin laajuinen Kiiminkijoen saari Ylikiimingin kaupunginosassa Oulussa Ylikiimingin taajaman ja kirkon pohjoispuolella. Saarta erottavat mantereesta sen etelä- ja itäpuolella virtaava Kiiminkijoki ja sen sivuhaarat, pohjoispuolella virtaava Mustapudas sekä länsipuolella virtaava Kääriänpudas. Saarella asuu noin 20 asukasta, asutuksen keskittyessä etelärannalle Autiolehdon ja Vattuahon alueille. Joloksentie johtaa saaren lävitse.


title: Kirkkosaari (Oulu)

text: Oulun ja Ylikiimingin vuonna 2009 tapahtuneen kuntaliitoksen jälkeen Oulun kaupungin maantieteellinen keskipiste siirtyi Kirkkosaareen. Oulun yliopiston maantieteen laitoksen määrittelemä keskipiste sijaitsee Kirkkosaaren lounaisosassa Autiolehdon harjun ja Kiiminkijoen välisellä suoalueella, ja se on merkitty maastoon viitoin. Keskipisteen koordinaatit ovat .


title: Carl Ludvig Lithander

text: Carl Ludwig Lithander (1773 Noarootsi, Viro – 1843) oli klassismin ajan merkittävin suomalainen pianosäveltäjä. Lithander asui suurimman osan elämästään ulkomailla ja teki pääosin kansainvälisen säveltäjäuran. Pääosan Lithanderin julkaistusta pianomusiikista muodostaa klassismin ihanteiden mukainen selkeä käyttömusiikki. Lithanderin pääteoksia ovat kaksi neliosaista pianosonaattia C-duurissa ja fis-mollissa vuosilta 1818 ja 1822. Lithander sävelsi myös kaksi laulunäytelmää, joiden esikuvana oli Mozartin lisäksi italialainen ooppera. Operetti "Lantara eli Maalari panttivankina" (1818) esitettiin Tukholmassa vain kerran ja "Säckpiparen" ("Säkkipillinsoittaja") esitettiin ensimmäisen kerran vasta vuonna 1963 Yleisradiossa. Lisäksi hän sävelsi kaksi pianosonaattia ja muuta pianoteoksia sekä lauluja ja aarioita orkesterin säestyksellä.


title: Carl Ludvig Lithander

text: Hän oli Ruotsissa luutnanttina ja Karlbergin sota-akatemiassa matematiikan lehtorina. Hän piti kaksoistyttäriensä kanssa konsertteja useissa maissa.


title: Carl Ludvig Lithander

text: Hänen isänsä Johann Lithander oli kirkkoherrana Virossa Noarootsissa, jossa Carl Ludvig syntyi.


title: Huaoranin kieli

text: Huaoranin kieli eli huao terero (tunnetaan myös nimillä "huao", "auishiri", "aushiri", "waorani", "wao", "sabela", "ssabela" sekä pejoratiiveilla "auka", "auca") on isolaattikieli, jota puhuvat Napojoen ja Curarayjoen välissä olevassa Amazonin sademetsässä asuvat huaoranit. Yhteensä kielen puhujia on 1650. Myös Perussa saattaa asua pieni määrä sen puhujia, ja he kuuluvat niin sanottuhin tavoittamattomiin kansoihin.


title: Huaoranin kieli

text: Huaoranissa on kolme murretta:Osa kielitieteilijöistä ei pidä huaoranin kieltä isolaattikielenä, vaan liittävät sen johonkin kielikuntaan:


title: Robert Merton

text: Robert C. Merton (s. 31. heinäkuuta 1944 New York) on yhdysvaltalainen taloustieteilijä. Hän on tunnettu rahoituksen tutkija ja on kehittänyt etenkin osakemarkkinoiden analyysin teoriaa. Merton väitteli MIT:ssä vuonna 1970 ja toimi siellä professorina vuosina 1974–1988. Tämän jälkeen hän siirtyi Harvardin yliopistoon. Hänet palkittiin taloustieteen Nobelin muistopalkinnolla vuonna 1997 yhdessä Myron Scholesin kanssa.


title: Robert Merton

text: Merton on tunnetun sosiologin Robert K. Mertonin poika.


title: Robert Merton

text: Robert Mertonin parhaiten tunnettu tutkimus tarkastelee johdannaisinstrumenttien, kuten optioiden, hinnoittelua. Hän julkaisi tutkimuksen aiheesta samanaikaisesti kuin Fischer Black ja Myron Scholes päätyen myös samaan tulokseen (”A Dynamic General Equilibrium Model of the Asset Market and Its Application to the Pricing of the Capital Structure of the Firm”, MIT Sloan School of Management, Working Paper 497–70, 1970). Esimerkiksi uudehkossa IFRS 2 -kirjanpito- ja tilinpäätösstandardissa viitataan Black–Scholes–Merton-kaavaan.


title: Ramzi Yousef

text: Ramzi Ahmed Yousef (arab. رمزي يوسف, s. 20. toukokuuta 1967 Kuwait) on pakistanilainen terroristi, joka tuomittiin elinkautiseen rangaistukseen ilman ehdonalaisen vapauden mahdollisuutta vuoden 1993 World Trade Centerin pommi-iskun ja Operaatio Bojinkan suunnittelusta. Hän kärsii tuomiotaan ADX Florence -vankilassa.


title: Ramzi Yousef

text: Vuonna 1993 Yousef yritti piilottaa Pakistanin entisen pääministerin Benazir Bhutton asuntoon Bilawal Houseen pommin, jonka olisi voinut räjäyttää Bhutton poistuessa talosta. Hanke kuitenkin epäonnistui.


title: Kalliopääsky

text: Kalliopääsky ("Ptyonoprogne rupestris") on pääskyihin kuuluva varpuslintu.


title: Kalliopääsky

text: Kalliopääsky muistuttaa Suomessa pesivistä pääskyistä eniten törmäpääskyä. Yleisväritykseltään lintu on kuitenkin tummempi kuin törmäpääsky, myös siivet ovat leveämmät. Hyvä tuntomerkki on lennossa näkyvä pyrstön valkeiden täplien rivi. Kalliopääsky on noin 14 senttimetrin pituinen ja painaa keskimäärin noin 24 grammaa.


title: Kalliopääsky

text: Kalliopääsky elää laajalla alueella, Euroopassa lähinnä Välimeren rantavaltioissa ja Alppien vaikutuspiirissä, sekä eteläisen Aasian kallioisilla vuorilla aina Kiinan itäosiin asti. Lajista ei ole erotettu alalajeja. Pohjoiset populaatiot ovat muuttolintuja, jotka talvehtivat muun muassa Luoteis-Afrikassa, Punaisenmeren rannikoilla ja Intian niemimaalla.


title: Kalliopääsky

text: Suomessa se on suurharvinaisuus, sillä se on tavattu vain kahdesti vuoden 2006 loppuun mennessä: Lemlandin Lågskärillä vuosina 1988 ja 2003.


title: Kalliopääsky

text: Kalliopääskyt viihtyvät kallioisilla, metsättömillä vuorenrinteillä, missä on jokia, puroja tai muita vesistöjä. Sitä tavataan jopa 4 kilometrin korkeudella vuoristossa. Talvehtivat parvet elävät soiden ja järvien hyönteismassojen äärellä. Parvissa voi olla joitakin satoja yksilöitä.


title: Kalliopääsky

text: Kalliopääskyt pesivät yksittäisparein tai pieninä, tavallisesti alle 10 parin yhdyskuntina. Pesä on savesta muurattu kuppi, joka on kiinnitetty pystysuoraan kallioon, kallionhalkeamaan tai onkaloon, harvemmin rakennukseen tai maantiesiltaan. Molemmat puolisot muuraavat pesää noin 9–20 päivää. Naaras munii tavallisesti kolmesta viiteen munaa, joita pääasiassa naaras hautoo 13–17 päivää. Molemmat emot hoitavat poikasia, jotka lentävät pesästä 24–27 päivän ikäisinä, minkä jälkeen emot huolehtivat niistä vielä 1–3 viikkoa. Pesii yleensä kaksi kertaa kesän aikana.


title: Kalliopääsky

text: Kalliopääsky on hyönteissyöjä, joka muiden pääskyjen lailla syö ilmameren hyönteisiä ja hämähäkkejä.


title: Sid Abel

text: Sidney ”Sid” Gerald Abel (22. helmikuuta 1918 – 8. helmikuuta 2000) oli kanadalainen jääkiekkoilija ja valmentaja. Hän pelasi National Hockey Leaguessa Detroit Red Wingsissä ja Chicago Blackhawksissa vuosina 1938–1954. Abel voitti pelaajana Stanley Cupin kolmesti. Hyökkääjä Abel teki 612 ottelussa 189 maalia ja antoi 283 maalisyöttöä keräten 472 pistettä.


title: Sid Abel

text: Sid Abel pelasi pitkään Detroitin ylistetyssä "Production line" -ketjussa yhdessä Gordie Howen ja Ted Lindsayn kanssa. Kaudella 1949–50 sen jäsenet miehittivät kolme ensimmäistä sijaa maalintekijätilastossa.


title: Sid Abel

text: Abelin tyttärenpoika on nykyisin Pittsburgh Penguinsissa pelaava maalivahti Brent Johnson.


title: Tintti kuun kamaralla

text: Tintti kuun kamaralla () on belgialaisen sarjakuvataiteilija Hergén piirtämä ja käsikirjoittama 17. Tintti-albumi. Alun perin se ilmestyi ranskankielisenä jatkosarjana belgialaisessa "Le journal de Tintin" -lehdessä vuosien 1952–1953 välisenä aikana. Vuonna 1954 tarina julkaistiin 62-sivuisena sarjakuva-albumina. "Tintti kuun kamaralla" on suora jatko-osa edelliselle Tintti-kertomukselle, "Päämääränä kuu".


title: Tintti kuun kamaralla

text: Suomessa "Tintti kuun kamaralla" julkaistiin ensimmäisen kerran Uudessa Kuvalehdessä vuosina 1963–1964 ja myöhemmin 24-osaisena jatkokertomuksena Zoom-lehdessä vuosina 1973–1974. Vuonna 1975 Otava julkaisi tarinan "Tintin seikkailut" -sarjan 15. osana. Suomenkielisen albumin käänsivät Heikki ja Soile Kaukoranta.


title: Tintti kuun kamaralla

text: Tarina jatkuu suoraan "Päämääränä kuun" loppuratkaisusta: Tintti, Milou, kapteeni Haddock, professori Tuhatkauno ja hänen henkilökohtainen avustajansa Frank Wolff ovat lähteneet syldavialaisen avaruusraketin kyydissä Kuuhun. Pian kuitenkin ilmenee, että rakettia vartioineet Dupond ja Dupont olivat vahingossa joutuneet mukaan. He olivat luulleet lähtökellonajan 1:34 tarkoittaneen kellonaikaa 13:34 12-tuntisen kellon mukaisesti. Professori Tuhatkauno on huolestunut, sillä hänen mukaansa raketin happivarat on mitoitettu riittämään vain neljälle ihmiselle.


title: Tintti kuun kamaralla

text: Kapteeni Haddock raivostuu Dupondille ja Dupontille siitä, että etsiväkaksikon vuoksi aluksen happivarat ovat ehtymässä tavallista nopeammin, mutta pian hän juo avaruusaluksen tiloihin salakuljettamaansa viskiä ja humaltuu. Humalainen Haddock päättää poistua aluksesta ja lähtee avaruuskävelylle, mutta avaruudessa hän joutuu asteroidi Adoniksen vetovoiman vaikutuksen alaiseksi ja muuttuu asteroidin kiertolaiseksi. Tintti kuitenkin onnistuu pelastamaan ystävänsä ja nuhtelee häntä siitä, että Haddock on turvallisuusmääräysten vastaisesti juonut aluksella viskiä. Samoihin aikoihin Dupond ja Dupont saavat uudelleen samanlaisen sairauskohtauksen kuin syötyään vahingossa erikoispolttoainetta "Mustan kullan maassa", ja heille kasvaa hetkessä useiden metrien mittaista värikästä karvaa. Aluksi kapteeni Haddock joutuu leikkaamaan saksilla etsiväparin nopeasti kasvavia hiuksia ja viiksiä, mutta Dupondin ja Dupontin olotila kohenee nopeasti ja heidän karvankasvunsa lakkaa.


title: Tintti kuun kamaralla

text: Avaruusraketti laskeutuu Kuun pinnalle, minkä jälkeen Tintti poistuu raketista ja hänestä tulee maailman ensimmäinen Kuussa kävellyt ihminen. Tuhatkauno ja Wolff pystyttävät Kuuhun tutkimuslaitteita ja suorittavat tieteellisiä tutkimuksia, ja samaan aikaan Tintti, Milou ja Haddock tutkivat löytämäänsä luolastoa. Luolastossa Tintti ja Milou putoavat jään peitossa olevaan rotkoon, mutta Haddock pelastaa heidät. Omalla retkellään Dupond ja Dupont luulevat löytäneensä Kuusta vieraat jalanjäljet, mutta ne ovat heidän omansa. Kun Tintti on myöhemmin yksin Wolffin kanssa aluksessa, hän joutuu rakettiin piiloutuneen, roistomaisen eversti Jorgenin tainnuttamaksi. Pian ilmenee, että Wolff on Jorgenin liittolainen, ja että aiemmin raketin tietoja havitellut ulkovalta oli antanut Jorgenille tehtäväksi kaapata raketin. Tintti vangitaan aluksen rahtiruumaan, mutta hän onnistuu pakenemaan ja pysäyttää Jorgenin sekä vastahakoisen Wolffin ennen kuin nämä ehtivät lähtemään kaapatulla raketilla Kuusta.


title: Tintti kuun kamaralla

text: Kun Jorgen ja Wolff on otettu kiinni, Tintti kertoo kumppaneilleen, että Jorgen on itse asiassa Syldavian kuningas Muskar XII:n entinen adjutantti Boris, jonka hän kohtasi ja voitti tarinassa "Kuningas Ottokarin valtikka". Tämän jälkeen Wolff tunnustaa, että hän oli alun perin White Sandsin ydintutkimuslaitoksella Yhdysvalloissa työskennellyt insinööri, joka uhkapelin seurauksena velkaantui ja kiristettiin työskentelemään salaa vakoojana. Koska raketin happivarat ovat ehtymässä, miehistö päättää lähteä välittömästi Maahan. Paluumatkalla Jorgen kuitenkin onnistuu vapautumaan siteistään ja yrittää tappaa Tintin kumppaneineen, mutta Wolff estää häntä. Lyhyen tappelun päätteeksi Jorgenin pistooli tapaturmaisesti laukeaa ja tappaa everstin. Vaikka Jorgen onkin kuollut, raketin happivarojen ehtyminen jatkuu, joten kaikki käyvät pitkälleen. Mutta yhtäkkiä he huomaavat Wolffin kadonneen ja löytävät tämän jättämän viestin, jossa hän kertoo heittäytyneensä avaruuteen, jotta happea riittäisi muille matkustajille Maahan saakka.


title: Tintti kuun kamaralla

text:
Kun avaruusraketti on suorittamassa laskeutumistaan, happivarat loppuvat ja kaikki matkustajat menettävät tajuntansa. Tintti kuitenkin ehtii käynnistämään aluksen automaattiohjauksen, minkä turvin raketti laskeutuu takaisin Sbrodjin atomitutkimuskeskukseen Syldaviaan. Laitoksen työntekijät murtautuvat alukseen ja elvyttävät tajuttomat matkustajat. Elvytyksen jälkeen Tuhatkauno juhlistaa muiden matkustajien kanssa onnistunutta kuulentoa ja vannoo, että he vielä palaavat Kuuhun. Avaruusmatkailuun kyllästynyt kapteeni Haddock suuttuu ja julistaa pysyvänsä vastedes Maassa.
Vaikka "Tintti kuun kamaralla" ilmestyikin useita vuosia ennen Vostok 1:n ensimmäistä miehitettyä avaruuslentoa sekä Apollo 11:n ensimmäistä miehitettyä kuulentoa, Hergé onnistui kuvaamaan Tintin ja hänen kumppaneidensa avaruuslentoa yllättävän realistisesti, vaikka joutuikin käsikirjoittamaan tarinan 1950-luvun tähtitieteilijöiden tietojen, näkemysten ja uskomusten pohjalta. Sittemmin Hergé huomautti olevansa hämmästynyt tarinan tieteellisestä tarkkuudesta. Vuonna 1969 ensimmäisen kuukävelyn jälkeen hän piirsi kuvan, jossa Tintti, Milou, Haddock ja Tuhatkauno tervehtivät Kuuhun saapunutta Neil Armstrongia.


title: Tintti kuun kamaralla

text: Hérge kuvaa painottomuuden erilaisia vaikutuksia tarkasti, esimerkiksi kapteeni Haddockin juomalasin viski muuttuu nestemäisen olomuotonsa ja pintajännityksen seurauksena pallomaiseksi. Kuun painovoima on kuvattu uskottavasti, sillä Tintti ja hänen kumppaninsa kykenevät valtaviin loikkiin, ja eräässä kohtauksessa Tintti toteaa kapteeni Haddockille Kuun painovoiman olevan vain kuudennes Maan painovoimasta. Hergé on myös huomioinut Kuun olosuhteista ilmakehän puuttumisen, selkeän näkyvyyden tähtiin sekä sen, ettei Kuussa ole tuulta. Hän myös onnistui ennustamaan radioiden avulla toistensa kanssa kommunikoivat avaruuslentäjät sekä kuuauton, vaikka tarinassa nähty kuuauto onkin selkästi raskaampi ja suurikokoisempi kuin "oikeat" kuuautot. Myös avaruuden äänettömyys ja hapettomuus on huomioitu.


title: Tintti kuun kamaralla

text: Hergé kuitenkin erheellisesti esittää Kuun pinnan epätasaisena ja vuoristoisena, ja että Kuussa olisi jyrkkiä kanjoneita sekä valtavia luolastoja, joiden katosta roikkuu tippukiviä. Maapallo Kuusta nähtynä on virheellinen, sillä sarjakuvassa Maan pilvet eivät ole näkyvillä.


title: Tintti kuun kamaralla

text: Tintin kuualus poikkeaa monissa suhteissa todellisista avaruusaluksista. Aluksessa matkustajat makasivat mahallaan kiihtyvyyteen nähden, mikä on ihmiselle kiihtyvyyden kestämisen kannalta varsin huono asento. Keinotekoisen painovoiman pitämiseen moottoreiden avulla koko matkan ajan tarvittaisiin hyvin paljon ajoainetta. Myöskään ydinvoimalla toimivia avaruusaluksia ei ole rakennettu. Lisäksi oikeat kuulennot tehtiin kertakäyttöisten kantorakettien avulla ja kuun pinnalle laskeuduttiin pienillä kuumoduuleilla, kun taas Hergén sarjakuvassa koko edestakainen matka tehdään yhdellä valtavalla raketilla, joka laskeutuu sekä kuuhun että maahan.


title: Tintti kuun kamaralla

text: Asteroidi Adonis on olemassa ja luokiteltu Maan lähelle tulevaksi asteroidiksi.


title: Lovozero

text: Lovozero, myös "Luujärvi" (, ) on maalaiskunta ja maalaiskylä Murmanskin alueella Luoteis-Venäjällä. Kylä on myös koko 11 820 asukkaan Lovozeron piirin hallinnollinen keskus, ja se on Revdan jälkeen piirin toiseksi suurin asutuskeskus.


title: Lovozero

text: Lovozeron kylä sijaitsee Lovozeron piirin länsiosissa ja on jakautunut molemmin puolin Virmajokea. Lähin rautatieasema on Revdassa, joka sijaitsee maanteitse 29 km kylästä länsilounaaseen. Varhaisimmat tiedot kylästä ovat vuodelta 1574.


title: Lovozero

text: Lovozeron kylässä asui 2 871 henkilöä (2010 väestönlaskenta; aiemmin 3 141 vuonna 2002 ja 3 638 vuonna 1989). Kylässä asuu huomattava osa Venäjän saamelaisesta väestöstä, ja se on kiltinänsaamelaisten keskuspaikka. Siellä järjestetään useita kansallisia ja kansainvälisiä saamelaisfestivaaleja. Lovozerossa asuu myös ižmalaisia (toiselta nimeltään Ižman komit eli izvalaiset), jotka harjoittavat poronhoitoa.


title: Lovozero

text: Maatalous- ja poronhoito-osuuskunta "Tundra" on kylässä keskeisessä asemassa. Muita tärkeitä elinkeinoja ovat kalastus, metsästys ja lakanpoiminta.


title: Lovozero

text:
Lovozeron kunnan 3406 hengestä Lozorevon kylän ulkopuolella asui vuoden 2010 väestönlaskennan mukaan vain 535 henkeä.
Lovozeron maalaiskunta ("selskoje poselenie Lovozero") käsittää Kuolan niemimaan koillis- ja itäosat, lähes 50 000 neliökilometrin alueen. Siihen kuuluu neljä kylää:


title: MM-rallikausi 2007

text: MM-rallikausi 2007 oli järjestyksessään rallin maailmanmestaruussarjan 35. kausi. Kausi alkoi Monte Carlo -rallilla 19. tammikuuta ja päättyi Walesin ralliin 2. joulukuuta.


title: Kajaanin sellutehdas

text: Kajaanin sellutehdas oli Kajaanin Tihisenniemellä vuosina 1910–1982 toiminut sulfiittisellutehdas. Tehtaan omisti Kajaanin Puutavara Osakeyhtiö (myöh. Kajaani Oy).


title: Kajaanin sellutehdas

text: Tehdas vihittiin käyttöön 28.7.1910. Tehdas oli valmistuessaan pohjoisin sellutehdas Suomessa. Tehdas sijaitsi punatiilisissa rakennuksissa tehdasalueen nk. "vanhalla puolella". Tehdas lopetettiin sen käytyä vanhanaikaiseksi ja kannattamattomaksi. Eräänä merkittävimpänä syynä lakkautukseen olivat myös tehtaan aiheuttama jätevesikuorma vesistölle sekä vanhentunut tekniikka. Jäteveden puhdistuksen parantaminen olisi vaatinut huomattavia investointeja, joita vanhaan tehtaaseen ei kannattanut toteuttaa. Myös tehtaan keittomenetelmän muuttaminen sulfaattiprosessiksi hylättiin samoista syistä. Tehtaan vieressä olevaan Peurapäänlahteen johdettiin sellutehtaan kuitupitoiset jätevedet ja lahti liettyi umpeen. Sellutehdas pysäytettiin keväällä 1982 hieman ennen uuden paperikoneen PK4:n käynnistämistä. Tehdas ehti toimia lähes 72 vuotta.


title: Kajaanin sellutehdas

text: Sellutehtaan välittömässä läheisyydessä olivat myös vanha paperitehdas (PK1), höyryvoimalaitos ja muun muassa spriitehdas. Suurin osa sellutehtaan rakennuksista on purettu. Tehdasalueen omistaa nykyisin UPM-Kymmene-konserni ja siellä toimii saha sekä muita ei-puunjalostusalan yrityksiä.


title: Kajaanin sellutehdas

text: Tehdasrakennuksen keskellä oli 32 metriä korkea keitto-osasto, jossa oli aluksi kolme keitintä. Keitto-prosessi tapahtui Frankin kalkkimaitomenetelmällä, jossa happo valmistettiin johtamalla rikin poltosta saatua rikkidioksidia kalkkimaitoon. Keittimien korkeus oli 12,6 metirä ja halkaisija 5,1 metriä. Rakennuksen toisessa päässä oli happo-osasto ja toisessa sihtiosasto ja kuivaamo. Vieressä sijaitsevassa rakennuksessa olivat kuorimo, hakku ja seulat. Höyryvoimalaitos oli myös erillisessä rakennuksessa ja oli yhteinen paperitehtaan kanssa.Sellutehtaan voimaosasto oli yhteinen paperitehtaan ja sahan kanssa. Vanha höyryvoimala purettiin 2000-luvun alussa. Kaikki kattilat on purettu. Alkuperäisessä höyryvoimalassa oli vuonna 1910 5 kattilaa, jotka oli suunniteltu tuottamaan höyryä sellutehtaalle. Nämä kattilat poistettiin vuonna 1941. Vuonna 1922 hankittiin hilikäyttöinen kattila. Vuonna 1925-1927 rakennettiin kokonaan uusi höyryvoima-asema, johon myös nykyinen tiilinen savupiippu kuului. Vuonna 1932 hankittiin suurtehohöyrykattila, jonka tulipinta oli 397 m² Kaikki nämä kattilat on poistettu jo aiemmin.


title: Kajaanin sellutehdas

text: Turbiinit:Turbiineihin oli yhdistettynä generaattorit sähkön tuottamista varten.Tehtaan kapasiteetti oli noin 120 000 t/a. Tuotanto jakautui ulos myytävään valkaistuun sulfiittiselluloosaan n. 90 000 t/a, oksamassaan n. 6 000 t/a ja omaan jalostukseen menevää sulfiittiselluloosaan n. 24 000 t/a. Aluksi valtaosa tuotannosta myytiin Venäjälle. 1920-luvulta alkaen Englanti oli suurin asiakasmaa. Muita merkittäviä vientimaita olivat Italia, Neuvostoliitto sekä muut läntisen Euroopan maat. Pitkäaikaisin asiakas oli Lancashire Paper Mills, joka oli asiakkaana 1926-1982.Tuotannosta noin 80 % vietiin ulkomaille: Eurooppaan 60%, Pohjois-Amerikka 10%. 20% käytettiin omassa paperitehtaassa.Kirjallisuutta:Elokuvia:


title: Oulu (yritys)

text: Oulu Oy oli Oulun Nuottasaaressa sellunvalmistusta sulfaattisellutehtaassa harjoittanut yritys, joka toimi vuosina 1936–1986.


title: Oulu (yritys)

text: Yhtiö perustettiin Veitsiluoto Oy:n ja Kajaani Oy:n yhteisyrityksenä siten, että molempien perustajayhtiöiden omistusosuus Oulu Oy:stä oli 49 %. Loput 2 % osakkeista omisti Suomen Pankki. Yhtiöiden ja Suomen Pankin välinen sopimus saatiin aikaiseksi 21. joulukuuta 1935 ja Oulu Oy aloitti toimintansa vuoden 1936 alusta. Yhtiön pääkonttorina toimi entinen Uleå-yhtiön pääkonttori Kauppurienkadun ja Torikadun risteyksessä. Bergbomin kauppakartanoksi rakennettu puutalo purettiin ja tilalle rakennettiin 1963 Kaija ja Heikki Sirenin arkkitehtitoimiston suunnittelema toimistorakennus. Toimistorakennus on sittemmin peruskorjattu Stockmannin Oulun tavaratalon käyttöön.


title: Oulu (yritys)

text: Yhtiötä suunniteltiin tarkoituksena rakentaa Oulun seudulle uusi selluloosatehdas, jonka vuosituotannoksi kaavailtiin vähintään 80 000 tonnia. Oulun kaupungilta vuokrattiin alue Nuottasaaresta. Samalla Oulun kaupunki sitoutui ruoppamaan tehdasalueelle vesiväylän mereltä ja Oulujoen suulta. Tehtaan rakennustyöt edistyivät nopeasti ja se käynnistettiin 24. syyskuuta 1937. Rakennustöiden johdossa toimi diplomi-insinööri Eero Kalaja.


title: Oulu (yritys)

text: Yhtiöön kuuluivat sellutehtaan lisäksi muun muassa Ab Uleå Oy:ltä Kajaani Oy:n kautta Oulu-yhtiölle siirtynyt Pateniemen saha ja vuonna 1940 aloittanut puutalotehdas. Sodan jälkeen yhtiön laajennettiin rakentamalla Nuottasaareen mäntyöljyä ja tärpättiä tislaava tuotantolaitos 1950, puolivalkaistun selluloosan valmistus aloitettiin 1952 ja klooritehdas aloitti 1957. Vuonna 1960 käynnistyi Nuottasaaren lastulevytehdas.


title: Oulu (yritys)

text: Oulu Oy:n olemassaolon ajan oli toimivalla johdolla vahva halu saada kehitettyä jatkojalostusta rakentamalla paperitehdas. Kahden pääomistajan kilpailutilanne piti Oulu Oy:n kuitenkin pääosin markkinasellun valmistajana, 100 000 sellutonnin raja ylittyi 1950-luvun alussa; 200 000 sellutonnin raja vuonna 1961. 1960-luvun lopussa sellutuotanto oli ylittänyt jo 250 000 tonnin rajan.


title: Oulu (yritys)

text: Oulu Osakeyhtiö osti vuonna 1969 Yhtyneet Paperitehtaat Oy:ltä Rauma-Repola Oy:n Raumalla vuonna 1961 rakentaman Kaipola-nimisen rahtilaivan, joka nimettiin uudelleen Varjakaksi. Vuonna 1971 yhtiö osti Enso-Gutzeit Osakeyhtiöltä Turussa Oy Wärtsilä Ab:n vuonna 1965 rakentaman ja vuonna 1969 pidentämän linjalastilaiva Finnmaidin. Yhtiölle valmistuivat kuivalastialusten uudisrakennukset Tuira ja Koiteli Turusta Oy Wärtsilä Ab:n telakalta vuonna 1972 sekä Varjakka ja Pokkinen Gijonista S. A. Juliana Constructora Gijonesa:n telakalta Espanjasta vuosina 1979–1980. Käytettynä ostettu Varjakka, entinen Kaipola myytiin vuonna 1974 ja Finnmaid vuonna 1979. Uudisrakennukset siirtyivät Oulu Oy:n mukana fuusion myötä Veitsiluoto Oy:lle vuonna 1986. Laivoja käytettiin myös yhtiön ja sen osakasyhtiöiden kuljetuksiin ja ne olivat toisinaan rahdattu ulkopuolisille toimijoille.


title: Oulu (yritys)

text: Suurimmillaan yhtiön työntekijämäärä oli 4 800 työntekijää. Yhtiön tilanne vaikeutui 1980-luvun puolivälissä selluloosan huonon menekin vuoksi. Yrityksen kehitys tällöin myös pysähtyi. Tilanne laukesi, kun Kajaani Oy myi oman osuutensa Oulu Oy:stä marraskuussa 1986 Veitsiluoto Oy:lle, jolloin Oulu Oy:n toiminta itsenäisenä yhtiönä lakkasi.


title: Oulu (yritys)

text:
Paperikonetta suunniteltiin Oritkariin jo 1970-luvulla "Oritkari WF"-projektin nimellä. Lopulta uudet omistajat toteuttivat paperikoneratkaisut Nuottasaaressa; osana Veitsiluoto Oy:tä käynnistyi ensimmäinen paperikone vuonna 1991 ja toinen paperikone vuonna 1997 osana Stora Enso Oyj:tä. Nykyään Oulun sellu- ja paperitehdas kuuluvat Stora Enso -konserniin. Työntekijämäärä Nuottasaaren tehtailla on noin tuhat.
Paperikoneet PK1, PK2, PK3 ja PK5 ovat Veitsiluodon paperitehtaalla Kemissä.


title: Oulu (yritys)

text:
Koneiden yhteinen tuotantokapasiteetti on 1 055 000 t/a. Sellutehtaan kuivauskone on Ahlströmin vuonna 1984 toimittama. Sen leveys on 6 200 mm. Sellutehtaan tuotantokapasiteetti on 370 000 t/a ja kuivakoneen kapasiteetti noin 285 000 t/a.
Merkittävimpiä Oulu Oy:n kerrostaloasuintaloja olivat arkkitehti Erkki Huttusen suunnittelemat Ousaari 2 ja Nuottala Heinäpäässä.


title: Université libre de Bruxelles

text: Université libre de Bruxelles ("Brysselin vapaa yliopisto" (ULB)) on Brysselissä, Belgiassa sijaitseva ranskankielinen yliopisto.


title: Université libre de Bruxelles

text: Brysselin vapaan yliopiston Université libre de Bruxelles nimi voidaan kääntää myös ”ei-tunnustuksellinen Brysselin yliopisto”, mutta tämä käännös tai nimimuoto ei ole juuri saanut kannatusta, ja yleensä yliopiston nimeä harvoin käännetäänkään vieraille kielille, edes englanniksi. Kaupungissa on myös hollanninkielinen ”Vrije Universiteit Brussel”, jonka nimi suomennettuna on sama kuin ranskankielisen yliopiston. Alkujaan hollanninkielinen osasto oli osa ranskankielistä yliopistoa, mutta se erosi 1960-luvun lopulla. Yliopistoilla on kuitenkin yhteisiä toimintoja, kuten BFUCC eli ULB/VUB Computing Center. Näistä yhteisistä toiminnoista käytetään Belgian vaikean kielipoliittisen tilanteen tähden neutraalia englanninkielistä nimeä ”Brussels Free Universities”.


title: Université libre de Bruxelles

text: ULB (Université libre de Bruxelles) perustettiin vuonna 1834 heti Belgian itsenäistyttyä ja aikana, jolloin maan korkeakouluopetus organisoitiin täysin uudestaan.


title: Université libre de Bruxelles

text: Alankomaiden hallinnon aikana Belgiaan perustettiin kolme valtiollista yliopistoa: Gentiin, Liègeen sekä Leuveniin, mutta niistä puuttui useita tiedekuntia. Vapaamuurariveljekset August Baron ja Adolphe Quetelet olivat jo vuonna 1831 ryhtyneet suunnittelemaan yhteisönsä ”Les Amis philanthropes” puitteista ajatusta ”vapaan” yliopiston perustamisesta. Perustaminen sai uutta pontta, kun Belgian katoliset piispat kannustivat Malinesin katolisen yliopiston perustamista. Silloin liberaalin ajatusmaailman kannattajien oli pakko ryhtyä nopeasti toimiin. Lakimies Pierre-Théodore Verhaegen, joka oli Les Amis philanthropes -vapaamuurariloosin mestari, julisti vuonna 1834 kutsun osallistua projektiin liberaaleille belgialaisille sekä Belgian suurloosin jäsenille. Hankkeen tarkoitus oli saada perustetuksi ”vapaa” yliopisto, joka taistelisi suvaitsemattomuutta ja ennakkoluuloja vastaan ja pitäisi yllä valistuksen ihanteita.


title: Université libre de Bruxelles

text: Verhaegenille huomautettiin hakkeen epärealistisuudesta, sillä hänellä ei ollut yliopistolleen professoreita, ei tiloja eikä rahoitusta. Hän ehkä laski ystävänsä Brysselin pormestarin Nicolas-Jean Rouppen avun varaan, että tilat löytyisivät vanhasta Charles-Alexandre de Lorrainen palatsista, joka sijaitsi Museoaukiolla.


title: Université libre de Bruxelles

text: Verhaegen yhdisti lääkärikoulutuksen ja oman yliopistonsa ja sai näin kokeneita opettajia. Hän turvautui myös tiede- ja kirjallisuusinstituutteihin. Oikeustieteen opetus keskitettiin vapaaehtoisten professoreiden käsiin, joista yksi oli Henri de Brouckère. Myös Brysselin kaupunki tuki virallisesti yliopistohanketta, ja niin 20. marraskuuta 1834 August Baron saattoi vihkiäispuheessaan määritellä henkisesti vapaan yliopiston:


title: Université libre de Bruxelles

text: Ensimmäinen akateeminen vuosi aloitettiin 38 professorin ja 96 opiskelijan yhteisön voimin. Aluksi yliopiston nimenä oli ”Université libre de Belgique”, ja se muodostui neljästä tiedekunnasta: filosofinen, oikeustieteellinen, luonnontieteellinen sekä lääketieteellinen tiedekunta. Vuonna 1836 yliopisto muutti kuitenkin nimensä muotoon Université libre de Bruxelles.


title: Université libre de Bruxelles

text: Vuoteen 1847 saakka yliopisto tuli toimeen vapaamuurareiden keräämien lahjoitusten turvin, ja erityisesti kunnostautui ”Amis philanthropes” -loosi. Mutta taloudelliset vaikeudet jatkuivat, ja sekä kirkko että valtio tuntuivat painolaisteina yliopiston ylläpidossa. Laki vuodelta 1835 oli lakkauttanut Leuvenin valtionyliopiston, ja näin tuli mahdolliseksi siirtää Katolisen Malinesin yliopiston toiminta brabantilaiseen Leuveniin, ja tällöin tuo yliopisto otti itselleen uuden nimen ”Université catholique de Louvain”. Näin maassa oli kaksi valtionyliopistoa, Gentin ja Liègen, joille Brysselin yliopisto oli kilpailija, joka halusi pitää itsellään yksinoikeuden vapaaseen ajatteluun. Piispat puolestaan olivat ärtyneitä siitä, että oli olemassa yliopisto, joka autonomiaansa julistaessaan livahti pois heidän hallinnastaan. Katolinen lehdistö oli voimakkaasti Brysselin antamaa opetusta vastaan. Verhaegen vastasi kaikkiin näihin hyökkäyksiin huomiota herättäneellä akateemisella puheellaan, jossa hän julisti: "Lähtökohtana opetuksen vapaus toteutamme vapautta opetuksessa."


title: Université libre de Bruxelles

text: Yliopiston voitettua nämä vaikeudet siitä tuli arvostettu oppilaitos. Opiskelijamäärä kasvoi ja vuonna 1842 yliopisto muutti jo uusiin tiloihin Granvellen palatsiin, joka sijaitsi aivan kaupungin keskustassa.


title: Université libre de Bruxelles

text: Vuonna 1861 yliopiston sääntöjä uudistettiin, ja ensimmäinen pykälä kuului:


title: Université libre de Bruxelles

text: Vuonna 1873 yliopisto perusti teknisen osaston, jossa voidaan opettaa myös käytännön taitoja.


title: Université libre de Bruxelles

text: ULB salli vuonna 1880 ensimmäisenä yliopistona Belgiassa naisten osallistua opetukseen, ja kyseessä oli farmasian laitos. Jo aiemmin muutamat belgialaiset naiset olivat lähteneet opiskelemaan ulkomaisiin yliopistoihin, eritoten lääketiedettä. Belgiassa ei ollut laillista estettä naisten yliopisto-opiskelulle, mutta perinteisesti vain miehet olivat saaneet korkeakouluopetusta ja ennen kaikkea yksikään belgialainen koulu ei valmistanut nuoria naisia yliopisto-opintoihin.


title: Université libre de Bruxelles

text: 7. heinäkuuta 1886 suuri tulipalo tuhosi päärakennuksen vasemman siiven. Akatemian juhlasali, kirjasto ja suuri osa mineralogisia kokoelmia katosi liekkeihin. Jälleenrakennus kesti kuusi vuotta.


title: Université libre de Bruxelles

text: 20. marraskuuta oli jo yliopiston avajaisista lähtien lomapäivä koulutyöstä, mutta vuonna 1888 opiskelijoiden aloitteesta järjestettiin ensimmäiset juhlallisuudet pyhän Verhaegenin kunniaksi.


title: Université libre de Bruxelles

text: Vuonna 1893 ULB sai tuekseen merkittävän rahoittajan, joka mahdollisti lääketieteellisen tiedekunnan lopullisen rakentamisen ja kehittämisen. Belgialainen teollisuusyrittäjä Ernest Solvay lahjoitti fysiologian laitoksen ja Raoul Warocqué lahjoitti anatomian laitoksen. Yhdessä muiden lahjoittajien kanssa Alfred Solvay lahjoitti yliopistolle hygieniaan ja bakterologiaan erikoistuneen laitoken.


title: Université libre de Bruxelles

text: Vuonna 1899 yliopistoon perustettiin yhteiskunta- ja taloustieteiden tiedekunta.


title: Université libre de Bruxelles

text: Uudellakin vuosisadalla yliopisto jatkoi kasvuaan ja sen opetus monipuolistui entisestään. Sosiologian laitos perustettiin vuonna 1902 ja vuonna 1904 näki päivänvalon Solvayn kaupallinen oppilaitos (École de commerce Solvay). Heti ensimmäisen maailmansodan jälkeen, joka aiheutti historian ensimmäisen keskeytykset yliopiston antamaan opetukseen, kun ULB:n professori Jules Border sai Nobelin lääketieteen palkinnon 1919, aloitettiin suunnitelmat koko ajan laajenevan ja kasvavan yliopiston siirtämiseksi uusiin tiloihin. Tätä muutoskehitystä nopeutti paitsi yliopiston laajeneminen myös senhetkisen yliopistorakennuksen joutuminen purettavaksi Brysselin kahden aseman välisen raideyhteyden rakentamiseksi.


title: Université libre de Bruxelles

text: Kohteeksi yliopiston siirrolle valittiin Solboschin tasanko, joka oli silloisen kaupunkialueen esikaupunkien ja maaseudun rajalla. Rakennustyöt alkoivat vuonna 1924 U-rakennuksesta, ja se vihittiin käyttöön vuonna 1924. Rakennuksen A työt tehtiin vuosina 1924–1928, ja sen rahoitti Educational Foundation de la Commission for Refief in Belgium (CRB), joka oli amerikkalainen organisaatio jonka tehtävänä oli luoda uudelleen maailmansodan raunioittama Belgian korkeakoulutus. Tämä organisaatio osallistui Tournay-Solvay perheen kanssa vuonna 933 avatun Hergé-keskuksen rahoittamiseen. Vuonna 1939 vihittiin käyttöön Bordet-syöväntutkimuslaitos.


title: Université libre de Bruxelles

text: Vuodesta 1935 lähtien Brysselin vapaassa yliopistossa järjestettiin oikeustieteen kursseja hollannin kielellä ja vuodesta 1963 lähtien jo melkein kaikissa tiedekunnissa. Vuonna 1935 yliopisto jaettiin kielellisin perustein, ja niin sai alkunsa hollanninkielinen yliopisto ”Vrije Universiteit Brussel (VUB)”. Tämä jako vahvistettiin vuonna 1970 annetulla lailla, ja näin sinetöitiin kahden yliopiston välinen lopullinen ero.


title: Université libre de Bruxelles

text: Nykyisin ULB toimii kolmella eri kampuksella. Päärakennus, keskushallinto ja suurin osa tiedekuntia toimii Solboschin kampuksella, jonne yliopisto ensimmäisen maailmansodan jälkeen siirrettiin. Tämä kampus kuuluu osana Brysselin varsinaiseen kaupunkialueeseen ja osittain myös Ixellesin esikaupunkiin. Luonnontieteellinen tiedekunta Plaine sijaitsee Ixellin esikaupungissa, lääketieteellinen tiedekunta ja siihen kuuluva Erasme-sairaala sijaitsevat Erasmus-kampuksella, joka on Anderlechtin esikaupungissa.


title: Université libre de Bruxelles

text: Virallisesti kaksikielisen pääkaupunkialueen lisäksi yliopisto antaa opetusta ja tieteellistä koulutusta Belgian ranskankielisellä alueella Charleroissa, Parentvillessä, Treignesissä ja Nivellesissä.


title: Université libre de Bruxelles

text: Brysselin vapaa yliopisto on laaja-alainen tiedeyliopisto, joka antaa opetusta kaikissa keskeisissä tieteissä. Sen lisäksi siellä toimii useita erillislaitoksia.


title: Edith Márquez

text: Edith Márquez (s. 27. tammikuuta 1973) on suosittu meksikolainen pop-laulaja. Häneltä on ilmestynyt viisi albumia.


title: Megiddo

text: Megiddo () on heprealainen paikannimi, joka voi viitata:


title: Etelä-Afrikan Grand Prix 1970

text: Etelä-Afrikan Grand Prix 1970 oli Formula 1 -sarjan osakilpailu, joka ajettiin 7. maaliskuuta 1970 Kyalamin radalla. Kilpailu oli kauden ensimmäinen, ja sen voitti Jack Brabham. Voitto jäi Brabhamin uran viimeiseksi.


title: Espanjan Grand Prix 1970

text: Espanjan Grand Prix 1970 oli Formula 1 -sarjan osakilpailu, joka ajettiin 19. huhtikuuta 1970 Jaraman radalla. Kilpailun voitti Jackie Stewart, jolle voitto oli kauden ensimmäinen.


title: Justiina

text: Justiina on suomalainen naisen nimi. Se on muunnos latinalaisesta nimestä "Justina", joka on naispuolinen vastine miehen nimelle Justinus ja merkitsee oikeamielistä, rehellistä tai vanhurskasta. Slaavilaisissa maissa nimi esiintyy muodossa "Justyna".


title: Justiina

text: Suomessa nimi Justiina on 1900-luvun alusta vuoden 2009 loppuun mennessä annettu 1441 ja Justina 208 henkilölle. Nimeä ei nykyisin ole suomen- eikä ruotsinkielisessä kalenterissa, mutta vielä 1900-luvun alussa Justiinan nimipäivä oli 16. kesäkuuta.


title: Monacon Grand Prix 1970

text: Monaco Grand Prix 1970 oli Formula 1 -sarjan osakilpailu, joka ajettiin 10. toukokuuta 1970 Monacon katuradalla. Kilpailun voitti Jochen Rindt, jolle voitto oli kauden ensimmäinen.


title: Belgian Grand Prix 1970

text: Belgian Grand Prix 1970 oli Formula 1 -sarjan osakilpailu, joka ajettiin 7. kesäkuuta 1970 Spa-Francorchamps'n radalla. Kilpailun voitti Pedro Rodríguez, jolle voitto oli kauden ensimmäinen, mutta samalla uran viimeinen.


title: Hollannin Grand Prix 1970

text: Hollannin Grand Prix 1970 oli Formula 1 -sarjan osakilpailu, joka ajettiin 21. kesäkuuta 1970 Circuit Park Zandvoort -radalla. Kilpailun voitti Jochen Rindt, jolle voitto oli kauden toinen. Brittiläinen Piers Courage kuoli kilpailussa sattuneessa onnettomuudessa.


title: Ranskan Grand Prix 1970

text: Ranskan Grand Prix 1970 oli Formula 1 -sarjan osakilpailu, joka ajettiin 5. heinäkuuta 1970 Circuit de Charade -radalla. Kilpailun voitti Jochen Rindt, jolle voitto oli kauden kolmas.


title: Daniel Negreanu

text: Daniel Negreanu (s. 26. heinäkuuta 1974 Toronto, Ontario) on kanadalainen Las Vegasissa, Yhdysvalloissa asuva pokeriammattilainen ja yksi kaikkien aikojen menestyneimmistä turnauspelaajista. Hänen lempinimensä on "Kid Poker".


title: Daniel Negreanu

text: Negreanun romanialaiset vanhemmat Annie ja Constantin muuttivat Kanadaan vuonna 1967. Daniel Negreanu jätti high schoolin kesken ja aloitti pelaamisen paikallisilla kasinoilla. Torontossa hän tapasi ja alkoi seurustella Evelyn Ngn kanssa. Ngsta tuli myöhemmin myös tunnettu pokeriammattilainen. 21-vuotiaana hän muutti Las Vegasiin, mutta hävittyään rahansa joutui muuttamaan takaisin Kanadaan.


title: Daniel Negreanu

text: Negreanun ura kääntyi nousuun vuonna 1997, jolloin hän voitti World Poker Finals -tapahtumassa Foxwoodsissa kaksi peliä ansaiten 133 600 dollaria. Hänet valittiin myös turnauksen parhaaksi yleispelaajaksi. Seuraavan vuoden World Series of Pokerissa Negreanu voitti 169 460 dollaria 2000 dollarin pot limit hold'em -turnauksessa ja hänestä tuli nuorin WSOP-rannekkeen voittaja kautta aikojen (ennätys kesti vuoteen 2004).


title: Daniel Negreanu

text: Seuraavien vuosien aikana Negreanusta tuli eräs kautta aikojen menestyneimmistä turnauspelaajista. Hän on voittanut kaksi World Poker Tour (WPT)-kilpailua sekä kaksi WSOP-ranneketta lisää. World Series of Pokerin vuoden pelaajaksi Negreanu valittiin vuonna 2004 ja vuonna 2013 ja World Poker Tourin vuoden pelaajaksi 2005 sekä Card Player -lehden suosikkipelaajaksi helmikuussa 2006.


title: Daniel Negreanu

text: Joulukuussa 2005 Negreanu käynnisti oman pokerihuoneensa ja viralliset sivunsa nimeltään Full Contact Poker. Tätä ennen hän oli ollut palkattuna pelaajana Wynn Las Vegas -kasinolla. Kesäkuusta 2007 lähtien Negreanu on edustanut PokerStars-nettipokerihuonetta.


title: Daniel Negreanu

text: Elokuussa 2013 Negreanun pokeriuran turnausansiot olivat yli 18,1 miljoonaa dollaria ja hän on The Hendon Mobin tietokannassa kautta aikojen kolmanneksi eniten ansainnut turnauspelaaja. Negreanu johtaa myös World Poker Tourin kaikkien aikojen rahalistaa ja hän on eniten turnauspokerilla ansainnut kanadalainen.


title: Daniel Negreanu

text: Negreanu on kirjoittanut kolme pokeriopasta, yli 100 artikkelia CardPlayer Magazine -lehteen ja kirjoittanut myös Doyle Brunsonin "Super System II" -pokerioppaaseen. Hän on esiintynyt myös muun muassa televisio-ohjelmissa "Late Night Poker", "High Stakes Poker", "Poker After Dark" ja "Ultimate Poker Challenge".


title: Daniel Negreanu

text: Negreanu meni naimisiin Lori Lin Weberin kanssa 19. elokuuta 2005 ja pariskunta asui Las Vegasissa, Nevadassa. Marraskuussa 2007 Negreanu ilmoitti blogissaan pariskunnan eroavan.


title: Britannian Grand Prix 1970

text: Britannian Grand Prix 1970 oli Formula 1 -sarjan osakilpailu, joka ajettiin 18. heinäkuuta 1970 Brands Hatchin radalla. Kilpailun voitti Jochen Rindt, jolle voitto oli kauden neljäs.


title: Saksan Grand Prix 1970

text: Saksan Grand Prix 1970 oli Formula 1 -sarjan osakilpailu, joka ajettiin 2. elokuuta 1970 Hockenheimring-radalla. Kilpailun voitti Jochen Rindt, jolle voitto oli kauden viides, mutta samalla viimeinen.


title: Saksan Grand Prix 1970

text: Kilpailua ei ajettu kuljettajien vaatimuksista Nürburgringin radalla turvallisuussyistä. Tämän takia kilpailu siirrettiin ajettavaksi Hockenheimin radalle. F1 palasi päivitetylle Nürburgringille taas 1971.


title: Itävallan Grand Prix 1970

text: Itävallan Grand Prix 1970 oli Formula 1 -sarjan osakilpailu, joka ajettiin 16. elokuuta 1970 Österreichringin radalla. Kyseessä oli ensimmäinen Österreichringillä ajettu F1-kilpailu. Sen voitti Jacky Ickx, jolle voitto oli kauden ensimmäinen.


title: Italian Grand Prix 1970

text: Italian Grand Prix 1970 oli Formula 1 -sarjan osakilpailu, joka ajettiin 6. syyskuuta 1970 Monzan radalla. Kilpailun voitti sveitsiläinen Clay Regazzoni, jolle voitto oli kauden ja samalla koko uran ensimmäinen.


title: Italian Grand Prix 1970

text: Kilpailua varjosti MM-pistejohdossa olleen Jochen Rindtin kuolema harjoituksissa kilpailua edeltäneenä päivänä. Rindtin kuoleman takia muutama kuljettaja vetäytyi kilpailusta.


title: Kanadan Grand Prix 1970

text: Kanadan Grand Prix 1970 oli Formula 1 -sarjan osakilpailu, joka ajettiin 20. syyskuuta 1970 Mont-Tremblant -radalla. Kilpailun voitti Jacky Ickx, jolle voitto oli kauden toinen.


title: Yhdysvaltain Grand Prix 1970

text: Yhdysvaltain Grand Prix 1970 oli Formula 1 -sarjan osakilpailu, joka ajettiin 4. lokakuuta 1970 Watkins Glenin radalla. Kilpailun voitti brasilialainen Emerson Fittipaldi, jolle voitto oli kauden ja koko uran ensimmäinen. Uransa kilpailussa aloittanut ruotsalainen Reine Wisell oli kolmas.


title: Meksikon Grand Prix 1970

text: Meksikon Grand Prix 1970 oli Formula 1 -sarjan osakilpailu, joka ajetiin 25. lokakuuta 1970 Autódromo Hermanos Rodríguez -radalla. Kilpailu oli kauden viimeinen, ja sen voitti Jacky Ickx, jolle voitto oli kauden kolmas. Seuraava Meksikon Grand Prix ajettiin vasta kaudella 1986.


title: Sorites-paradoksi

text: Sorites-paradoksi (< , "sōros", kasa, pino; adj. , "sōritēs") tai Eubulideen paradoksi on kielellinen paradoksi, joka syntyy monien predikaattien epämääräisyydestä: emme osaa sanoa täsmällisesti missä vaiheessa jokin pienistä eroista kasautuva ominaisuus muuttuu toiseksi tai lakkaa olemasta.


title: Sorites-paradoksi

text: Paradoksia kuvataan yleensä hiekkakasalla; paradoksi rakentuu siitä, mikä on hiekkakasa; kun meillä on olemassa hiekkakasa, ja otamme siitä yhden hiekanjyvän pois, se on yhä hiekkakasa, josta voimme ottaa hiekanjyvän ilman että se lakkaa olemasta hiekkakasa. Tätä jatkettaessa loputtomiin törmätään kuitenkin ristiriitaan, koska hiekkakasassa ei ole ääretöntä määrää hiekanjyväsiä. Pinoparadoksin voi rakentaa myös toiseen suuntaan; yksi hiekanjyvä ei ole hiekkakasa. Jos lisätään yhteen toinen jyvä, saadaan kaksi jyvää, mutta tämäkään ei ole vielä kasa. Jossain vaiheessa hiekanjyvät kuitenkin muodostavat kasan.


title: Sorites-paradoksi

text: Sorites-paradoksi ei ole looginen paradoksi, siinä ei ole sisäistä ristiriitaa. Tämä paradoksi ratkeaa kielen tulkitsemisen kautta. Paradoksissa viitataan kielen ilmaisujen "hiekkakasa" eri sisältöihin. Emme voi eksaktisti määrittää missä vaiheessa kasa muuttuu yksittäisten hiekanjyvien joukoksi. Tämän vuoksi jos päättelyketju osoittaa jotain asiaa ristiriitaiseksi ja joutuu pinoparadoksiin, ei asia ole virheellinen, vaan sen sijaan itse päättelyketju on virheellinen.


title: Sorites-paradoksi

text: Paradoksin ensimmäinen muotoilu on laitettu Eubulideen nimiin.


title: Sorites-paradoksi

text: Kuvitellaan hiekkakasa, josta poistetaan yksittäin hiekanjyviä. Voidaan muodostaa argumentti seuraavilla premisseillä:


title: Sorites-paradoksi

text: Jos kummatkin premissit hyväksytään, toisen premissin toistuva soveltaminen niin, että hiekkakasa pienenee jokaisella kierroksella yhdellä hiekanjyvällä, pakottaa myöntämään myös sen, että yksi ainoa hiekanjyvä muodostaa hiekkakasan.


title: Sorites-paradoksi

text: Koska useimmat kuitenkin kieltäisivät johtopäätöksen, se voidaan torjua kieltämällä jompikumpi premisseistä. Joku voisi esittää vastaväitteen, ettei 1 000 000 hiekanjyvää muodosta hiekkakasaa. Luku 1 000 000 on kuitenkin sattumalta valittu suuri luku, ja argumentti pätisi mille tahansa suurelle luvulle. Tällöin olisi kiellettävä kokonaan se, että ylipäätään on olemassa hiekkakasoja. Muun muassa Peter Unger on omaksunut tämän lähestymistavan.


title: Sorites-paradoksi

text: Vaihtoehtoisesti voidaan kieltää toinen premissi. Tällöin voidaan väittää, ettei jokaiselle hiekkakasalle päde se, että siitä voidaan poistaa yksi hiekanjyvä niin, että tuloksena on edelleen hiekkakasa. On myös mahdollista väittää, että myös yksi hiekanjyvä (tai jopa nolla hiekanjyvää) muodostaa hiekkakasan.


title: Sorites-paradoksi

text: Soritesparadoksia voidaan kuvata myös siten, että kun poistamme tukasta hiuksen, pysyy tukka tukkana; samalla kuitenkin jossain vaiheessa nypintää henkilö muuttuu kaljuksi.


title: Sorites-paradoksi

text: Eubulides esitti tämän niin päin, että yksihiuksinen mies on kalju, samoin kaksihiuksinen, mutta mihin vedetään raja, kuinka monta hiusta miehellä tulee olla, ettei hän enää ole kalju? Paradoksin nimi oli "falakros" eli kaljun miehen paradoksi.


title: Sorites-paradoksi

text: Paradoksi voidaan esittää myös monilla muilla ominaisuuksilla, kuten ”pituus”, ”rikkaus”, ”vanhuus”, ”sininen” ja niin edelleen. Bertrand Russell on esittänyt artikkelissaan ”Vagueness” kaiken luonnollisen kielemme ja jopa loogisten konnektiivien olevan samalla tavalla epämääräisiä.


title: Sorites-paradoksi

text: Yleinen ensimmäinen vastaus paradoksin ratkaisuksi on ehdottaa jonkin kiinteän minimirajan asettamista hiekanjyvien määrälle, jotta niiden kokonaisuus olisi hiekkakasa. Jos kiinteä raja asetettaisiin esimerkiksi 10 000 hiekanjyvään, voitaisiin väittää, että alle 10 000 hiekanjyvän kokonaisuus ei olisi hiekkakasa ja yli 10 000 hiekanjyvän kokonaisuus olisi hiekkakasa.


title: Sorites-paradoksi

text: Näin hiekkakasa voidaan määritellä induktiivisesti hiekanjyvien vähentämisen sijaan, seuraavalla tavalla:


title: Sorites-paradoksi

text: ja säätää ensimmäisessä premississä esiintyvä hiekkakasan pienin mahdollinen hiekanjyvien määrä jollekin hyväksytylle tasolle.


title: Sorites-paradoksi

text: Tällainen ratkaisu on kuitenkin epätyydyttävä, koska 9 999 ja 10 001 hiekanjyvän kokonaisuudella ei vaikuta olevan merkittävää eroa. Mikään raja, miten tahansa se asetetaankaan, johtaa takaisin samanlaiseen epämääräisyyteen kuin alkuperäisessä tilanteessakin. Rajan tarkkuus hämää, mutta ei poista epämääräisyyttä. Rajan määrittäminen ei myöskään vastaa sitä, miten käytämme luonnollista kieltä hiekkakasoista puhuessamme.


title: Sorites-paradoksi

text: Timothy Williamson ja Roy Sorensen ovat ehdottaneet, että kiinteät rajat ovat kyllä olemassa, mutta ne ovat välttämättä tuntemattomia.


title: Sorites-paradoksi

text: Supervaluationismi on semantiikka, joka on tarkoitettu viittauksen kohdetta vailla olevien singulaaristen termien ja epämääräisyyden käsittelyyn. Ajatellaan esimerkiksi lausetta ”Pegasos pitää lakritsista”, jossa Pegasoksella ei ole viittauksen kohdetta. Mikä lauseen totuusarvo olisi? Pegasos-myyttikään ei tarjoa mitään ratkaisua. Toisaalta voimme ajatella lausetta ”Pegasos pitää lakritsista tai Pegasos ei pidä lakritsista”, joka on muotoa formula_1 (eli "Lp" tai ei-"Lp"). Eikö jälkimmäinen lause olisi aina tosi, riippumatta lauseen muusta sisällöstä? Supervaluationismin mukaan sen tulisi olla.


title: Sorites-paradoksi

text: Rosanna Keefen mukaan muotoa ”jokin on "F"” oleva väittämä voi olla tosi vaikkakaan mikään sen substitutionaalinen instanssi ei ole tosi. Esimerkiksi, vaikka ei ole olemassa mitään sellaista pituutta "h", jolla väittämä ”ihmiset joiden pituus on "h" ovat pitkiä, mutta ihmiset joiden pituus on "h" - 0,1 mm eivät ole pitkiä” olisi tosi, sen eksistenssikvantifioitu muoto ”on olemassa pituus "x" niin, että ihmiset joiden pituus on "x" ovat pitkiä, kun taas ihmiset, joiden pituus on "x" - 0,1 mm eivät ole pitkiä” on tosi. Vastaavasti universaalikvantifioitu väittämä voi olla epätosi ilman, että mikään sen substitutionaalinen instanssi on epätosi.


title: Sorites-paradoksi

text: Kun Sorites-paradoksi esitetään joukkona ehtolauseita, joku lauseista on aina epätosi, ja muiden joukossa voi olla lauseita, jotka eivät ole enempää tosia kuin epätosiakaan. Keefen mukaan Sorites-paradoksin tapauksessa supervaluationismi välttää paradoksin, koska sen ei tarvitse hyväksyä kaikkia premissejä.


title: Sorites-paradoksi

text: Toinen lähestymistapa on käyttää moniarvoista logiikkaa. Kahden loogisen tilan, ”kasa” ja ”ei-kasa”, sijasta voidaan käyttää kolmiarvoista järjestelmää, esimerkiksi ”kasa”, ”epävarma” ja ”ei-kasa”. Kolmiarvoinen järjestelmä ei kuitenkaan ratkaise varsinaista ongelmaa täysin, koska tällöin seuraa kysymys, mihin vedetään raja toisaalta ”kasan” ja ”epävarman” välille, ja toisaalta ”epävarman” ja ”ei-kasan” välille. Kolmas totuusarvo voidaan ymmärtää esimerkiksi ”totuusaukkona” ("truth gap").


title: Sorites-paradoksi

text: Sumea logiikka mahdollistaa loogisten tilojen jatkumon, jossa on äärettömän monta totuusarvoa. Jatkumo voidaan jakaa alueisiin, jotka vastaavat esimerkiksi sellaisia luokkia kuin ”varmuudella kasa”, ”enimmäkseen kasa”, ”osittain kasa”, ”hieman kasa” ja ”ei kasa”.


title: Sorites-paradoksi

text: Eräs lähestymistapa on käyttää hystereesiä. Se voidaan määritellä muistin omaavaksi järjestelmäksi, joka voi olla miten monessa tilassa tahansa. Järjestelmällä voi olla tieto siitä, minkälaisesta tilasta hiekkakasa lähti. Samansuuruisia hiekkamääriä voidaan tällöin pitää kasoina tai ei, riippuen siitä, mikä niiden historia on. Jos suuri hiekkakasa (joka on eittämättä kasa) pienenee vähitellen, se säilyttää asemansa kasana silloinkin, kun sen tämänhetkinen hiekan määrä on vain muutamia hiekanjyviä. Jos tämä tila kuitenkin jatkuu pitkään, se voi menettää kasan asemansa.


title: Sorites-paradoksi

text: Sanan ”kasa” merkitys voidaan yrittää asettaa vetoamalla konsensukseen. Tällöin voitaisiin katsoa, että hiekanjyvien kokonaisuus on hiekkakasa siinä suhteessa, kuinka monta prosenttia ihmisistä pitäisi sitä kasana.


title: Sorites-paradoksi

text: Ryhmä ihmisiä voi päättää, että:


title: Sorites-paradoksi

text: Näiden kahden ääripään välillä yksittäiset ryhmän jäsenet voivat olla eri mieltä siitä, voidaanko hiekanjyvien kokonaisuutta pitää hiekkakasana. Näin hiekanjyvien kokonaisuutta ei voida varmuudella määritellä kasaksi tai ei-kasaksi, vaan kyseessä on enemmän todennäköisyyden kaltainen tilanne.


title: Power Macintosh 6500

text: Power Macintosh 6500 on Apple Computerin 17. helmikuuta 1997 julkaisema, työasemakäyttöön tarkoitettu tietokone.


title: Power Macintosh 6500

text: Malli sivuutti aiemmin julkaistun Power Macintosh 6400:n aseman Macintosh-tietokoneiden suorituskyvyltään keskiraskaassa sarjassa lisäämällä suorituskykyä nopeamman suorittimen ja suuremman keskusmuistin avulla. 225 ja 250 MHz:n suorittimella varustettujen mallien lisäksi huhtikuussa 1997 sarjaan lisättiin 275 ja 300 MHz:n kellotaajuudella toimivat tietokoneet. Power Macintosh 6500:lla oli rinnakkaismalli Power Macintosh 5500, jossa tietokoneen keskusyksikkö ja näyttölaite oli sijoitettu samaan koteloon.


title: Power Macintosh 6500

text: Power Macintosh 6500 -mallin valmistaminen lakkautettiin 14. maaliskuuta 1998.300 MHz:n Power Macintosh 6500 oli ensimmäinen mikrotietokone, Macintosh tai PC, joka saavutti 300 MHz:n kellotaajuuden.


title: Akbar Hašemi Rafsandžani

text: Ajatolla Ali Akbar Hašemi Rafsandžani () (25. elokuuta 1934 – 8. tammikuuta 2017) oli iranilainen poliitikko. Hän toimi maansa presidenttinä vuosina 1989–1997.


title: Akbar Hašemi Rafsandžani

text: Rafsandžani oli 14-vuotias, kun hänet lähetettiin Qomiin. Hän sai Ruhollah Khomeinilta opetusta islamilaisessa laissa, etiikassa ja mystiikassa. Kun Iranin vallankumous aloitti islamilaisen tasavallan, Rafsandžani toimi uuden parlamentin päänä vuoteen 1989 saakka.


title: Akbar Hašemi Rafsandžani

text: Rafsandžani nousi Iranin presidentiksi 17. elokuuta 1989. Hänen edeltäjänään toimi Ali Khamenei. Rafsanšania itseään seurasi vuonna 1997 Mohammad Khatami. Hän oli vielä ehdolla presidentinvaaleissa 2005, mutta hävisi Mahmud Ahmadinedžadille.


title: Akbar Hašemi Rafsandžani

text:
Joulukuussa 2006 Rafsandžani valittiin "Asiantuntijoiden kokoukseen", joka valitsee maan korkeimman johtajan. Hän sai yli puolitoista miljoonaa ääntä. Vuonna 2007 hänet valittiin sen puheenjohtajaksi.
Hän jätti aseman 2011.


title: Akbar Hašemi Rafsandžani

text: Rafsandžani asettui ehdolle vuoden 2013 presidentinvaaliin.


title: Sakari Pietilä

text: Sakari ”Sakke” Pietilä (s. 21. kesäkuuta 1954 Oulu) on suomalainen jääkiekkovalmentaja ja -vaikuttaja. Hän on toiminut Jääkiekon SM-liigassa Ilveksen, HPK:n, Jokerien ja Bluesin päävalmentajana. Hänen muita valmennustöitään ovat olleet Suomen maajoukkueen apuvalmentaja, B-maajoukkueen päävalmentaja sekä ruotsalaisen Luleå HF -joukkueen päävalmentaja. Ilveksessä hän saavutti SM-pronssia kaudella 1988–1989 ja SM-hopeaa kaudella 1989–1990.


title: Sakari Pietilä

text: 2000-luvulla Pietilä on toiminut NHL-joukkue Chicago Blackhawksin kykyjenetsijänä. Hän palasi Tampereen Ilveksen päävalmentajaksi marraskuussa 2006 ja jatkoi sopimustaan joulukuussa 2007 kevääseen 2009 saakka. Keväällä 2009 Pietilä nimitettiin Suomen alle 18-vuotiaiden maajoukkueen päävalmentajaksi. Kesällä 2009 Sakari Pietilä nimettiin SM-Liigan päävideotuomariksi yhdessä Niki Anderssonin kanssa.


title: Sakari Pietilä

text: Suomessa Pietilä muistetaan myös lukuisista esiintymisistään jääkiekon TV-lähetysten kommentaattorina.


title: Sakari Pietilä

text: Vuonna 2013 Pietilä sai potkut jääkiekon SM-liigan päävideotuomarin paikalta. Syynä oli, että hän ei lähettänyt jatkokäsittelyyn Tommi Huhtalan taklausta Tommi Kovaseen tammikuussa käydyssä SM-liigaottelussa. Kovanen sai tilanteessa vamman, joka johti hänen jääkiekkoilijanuransa päättymiseen. Pietilän omien kommenttien mukaan osasyynä potkuihin oli liigahallituksen hätiköinti


title: Sakari Pietilä

text: Vuonna 2014 Pietilä sai tuomion rattijuopumuksesta, mutta syyte kaatui hovioikeudessa näytön puuttumiseen. Vaikka Pietilä oli nähty auton läheisyydessä päihtyneenä, ei pystytty osoittamaan hänen ajaneen autoa. Auton moottori oli tapahtumahetkellä lämmin, koska auton lämmitin oli ollut päällä. Lisäksi todistajana toimineella henkilöllä oli ilmeisimmin valemuisto tapahtuneesta.


title: Sakari Pietilä

text: Koulutukseltaan Pietilä on liikuntatieteiden maisteri Jyväskylän yliopistosta, josta hän valmistui liikuntabiologian laitokselta liikuntafysiologian pro gradullaan ”Jäätesti jääkiekkoilijoiden anaerobisen suorituskyvyn mittaamiseksi” vuonna 1981.


title: Jerry Sanders

text: Gerald Robert "Jerry" Sanders (s. 14. heinäkuuta 1950) on Yhdysvaltain Kalifornian osavaltiossa sijaitsevan San Diegon kaupungin entinen pormestari. Hän edustaa Yhdysvaltojen republikaanista puoluetta.


title: Jerry Sanders

text: Jerry Sanders syntyi San Pedrossa Kaliforniassa vuonna 1950 ja opiskeli San Diegon yliopistossa. Hän työskenteli poliisin palveluksessa kaikkiaan 26 vuoden ajan (1973–1999) ja valittiin San Diegon pormestariksi 8. marraskuuta 2005.


title: Bamin maanjäristys 2003

text: Bamin maanjäristys oli kaakkoisessa Iranissa 26. joulukuuta 2003 sattunut maanjäristys, joka ravisteli Bamin historiallista kaupunkia. Sen magnitudi (M) oli noin 6,6.


title: Bamin maanjäristys 2003

text: Maanjäristyksen keskus oli lähellä Bamia, 180 km Kermanista ja 975 km Teheranista kaakkoon.


title: Bamin maanjäristys 2003

text: Kuolleiden määrästä ei ole täyttä varmuutta. Alkuperäinen arvio oli, että luonnonkatastrofi vaati yli 43 000 ihmishenkeä. Myöhemmin arviota lievennettiin: sanottiin, että 26 271 ihmistä sai surmansa. Lisäksi arvioitiin, että kymmenet tuhannet ihmiset loukkaantuivat tai jäivät kodittomiksi.


title: Bamin maanjäristys 2003

text: Ilmoitettiin, että noin 70 % Bamin taloista tuhoutui. UNESCO:n maailmanperintöluetteloon kuuluvaa kaupunkia on maanjäristyksen jälkeen alettu rakentaa uudelleen.


title: David Benyamine

text: David Benyamine (syntynyt 5. heinäkuuta 1972 Pariisissa) on ranskalainen pokeriammattilainen.


title: David Benyamine

text: World Series of Pokerissa Benyamine oli ensimmäistä kertaa finaalipöydässä $ 2,500 Omaha/Seven Card Stud Hi/Lo 8 or Better -turnauksessa vuonna 2007 ja sijoittui siinä kuudenneksi. Vuoden 2008 WSOP:ssa Benyamine pelasi finaalipöydässä kolmessa turnauksessa. Ensin hän oli seitsemäs $ 5,000 No Limit 2-7 Draw Lowballissa (palkintosumma 58 890 dollaria), sitten kolmas $ 5,000 Pot Limit Omahassa (316 307 dollaria) ja lopulta voitti ensimmäisen WSOP-rannekkeensa 10 000 dollarin World Championship Omaha Hi/Lo Splitistä. Turnauksen ykköspalkinto oli 535 687 dollaria.


title: David Benyamine

text: Benyamine on selviytynyt World Poker Tourin turnauksissa finaalipöytään kolmasti:Hän voitti myös elokuussa 2005 WPT Battle of Champions II -kutsukilpailun.


title: David Benyamine

text: Marraskuussa 2008 Benyaminen turnausansiot ylittivät 3,3 miljoonaa dollaria. Hän on edustanut tyttöystävänsä Erica Schoenbergin lailla Full Tilt Poker -nettipokerihuonetta ja pelaa Full Tilt Pokerin suurimmissa käteispöydissä. Highstakesdb on tilastoinut internetin käteispelejä 1.1.2007 alkaen, Benyaminelle on kertynyt seuranta-aikana (1.1.2007-1.12.2008) voittoa 4,1 miljoonaa dollaria. Benyamine on pelannut television pokeriohjelmissa "Poker After Dark" ja "High Stakes Poker".


title: Jerry Scott

text: Jerry Scott (s. 2. toukokuuta 1955 South Bend, Indiana) on yhdysvaltalainen sarjakuvataiteilija, joka on luonut sarjat "Baby Blues" ja "Jere" ("Zits"). Lasten kasvatusta käsittelevän Baby Bluesin tuottamisen hän aloitti Rick Kirkmanin kanssa tammikuussa 1990. Teini-ikäisen Jeren ja hänen perheensä elämää kuvailevan "Jere"-sarjan tekemisen hän aloitti yhdessä kuvittaja Jim Borgmanin kanssa 7. heinäkuuta 1997. Scott piirsi myös "Miina ja Kusti" -sarjaa Ernie Bushmillerin kuoleman jälkeen vuosina 1983–1994.


title: Jerry Scott

text: Scottille myönnettiin vuonna 2001 National Cartoonists Societyn Reuben-palkinto tunnustukseksi "Jere"-sarjakuvan parissa tehdystä työstä..


title: Jerry Scott

text: Scott asuu Kaliforniassa vaimonsa Kimin ja kahden tyttärensä kanssa.


title: Louis Sachar

text: Louis Sachar (s. 20. maaliskuuta 1954) on yhdysvaltalainen lasten- ja nuortenkirjailija.


title: Louis Sachar

text: Sachar syntyi New Yorkin osavaltiossa ja muutti lapsena Tustiniin, Kaliforniaan. Nykyään hän asuu Austinissa, Texasissa. Hän opiskeli lakia ja aloitti samalla lastenkirjasarjansa "Waysiden koulu" (). Vaikka Sachar valmistui, hän päätti ottaa kirjoittamisen ammatikseen.


title: Louis Sachar

text: Sachar tapasi Texasissa vaimonsa Carlan, jonka kanssa hänellä on vuonna 1987 syntynyt tytär. Kirjailija nimesi "Takapulpetin pojan" koulukuraattorin vaimonsa mukaan. Sacharin romaanista "Paahde" on tehty myös samanniminen elokuvasovitus.


title: Thumban rakettikeskus

text: Thumba on intialainen luotainrakettien laukaisukeskus. Se sijaitsee 10 kilometrin päässä länteen Thiruvananthapuramin kaupungista, joka on Keralan osavaltion pääkaupunki. Keskuksen tarkka sijainti on 8°32' pohjoista leveyttä ja 76°52' itäistä pituutta.


title: Thumban rakettikeskus

text: Thumban rakettikeskus perustettiin vuonna 1963. Ensimmäiset luotainraketit olivat yhdysvaltalaisia, mutta pian Intia kehitti itse muun muassa Rohini-luotainraketin. Raketteja laukaistaan keskuksesta yhä, muutamia kuukausittain.


title: Thumban rakettikeskus

text: Myös laukaisukeskuksen lähellä sijaitseva kalastuskylä on nimeltään Thumba.


title: Filon

text: Filon voi tarkoittaa seuraavia henkilöitä:


title: Alfred Gusenbauer

text: Alfred Gusenbauer (s. 8. helmikuuta 1960) on itävaltalainen poliitikko, joka oli sosiaalidemokraattisen puolueen (SPÖ) puheenjohtaja 2000–2008 ja Itävallan liittokansleri tammikuusta 2007 joulukuuhun 2008 asti.


title: Alfred Gusenbauer

text: Gusenbauer on kotoisin Sankt Pöltenista Ala-Itävallasta. Hän kävi koulunsa Wieselburgissa ja opiskeli valtiotieteitä Wienin yliopistossa, josta hän myös väitteli valtiotieteiden tohtoriksi vuonna 1987. Hän on tehnyt koko uransa politiikan parissa, SPÖ:n työntekijänä tai parlamentin jäsenenä. Hän toimi Ala-Itävallan Arbeiterkammerin tutkijana 1990–1999, Sozialistische Jugendin liittopuheenjohtajana 1984–1990, sosialistisen nuorisointernationaalin varapuheenjohtajana 1985–1989 ja Sosialistisen internationaalin varapuheenjohtajana 1989.


title: Alfred Gusenbauer

text: Hänet valittiin 1991 parlamentin alahuoneeseen Bundesratiin Ala-Itävallasta. Vuonna 2000 hänet valittiin SPÖ:n puheenjohtajaksi ja samalla puolueen parlamenttiryhmän johtoon. Vuoden 2002 parlamenttivaaleissa SPÖ sai Gusenbauerin johdolla neljä lisäpaikkaa, muttei onnistunut voittamaan valtaapitänyttä ÖVP:tä.


title: Alfred Gusenbauer

text: Vuoden 2006 vaaleissa SPÖ nousi maan suurimmaksi puolueeksi, muttei saavuttanut enemmistöä yhdessä vihreiden kanssa. Kolme kuukautta kestäneiden hallitusneuvotteluiden jälkeen SPÖ ja konservatiivinen Itävallan kansanpuolue (ÖVP) muodostivat 11. tammikuuta 2007 Gusenbauerin johdolla suuren koalitiohallituksen, johon molemmat puolueet saivat seitsemän ministeriä.


title: Alfred Gusenbauer

text: Kesäkuussa 2008 SPÖ:n johtajaksi valittiin Gusenbauerin hallituksen liikenneministeri Werner Faymann. Ennenaikaisiin vaaleihin päädyttiin kun Wilhelm Moltererin johtama ÖVP:n päätti jättää hallituksen heinäkuussa 2008.


title: Alfred Gusenbauer

text: Poliittisen uransa jälkeen Gusenbauer on ollut liike-elämän palveluksessa.


title: M/S Star

text: M/S Star on Tallinkin omistama matkustaja-autolautta, joka valmistui huhtikuussa 2007 Aker Finnyardsin Helsingin telakalla. Alus on tarkoitettu ympärivuotiseen nopeaan Helsingin ja Tallinnan väliseen liikenteeseen.


title: M/S Star

text: Alun perin alukselle ei ollut tarkoitus tulla lainkaan hyttipaikkoja. Myöhemmin suunnitelmia muutettiin: alukselle tuli 131 hyttiä, joissa on tilaa 520 henkilölle. Tämä mahdollistaa myös lyhyet yöristeilyt Helsingistä Tallinnaan.


title: M/S Star

text: Tallink tilasi uuden aluksen Aker Finnyardsilta 1. elokuuta 2005. 110 miljoonan euron arvoiseen sopimukseen sisältyi optio myös toisesta aluksesta, jota ei kuitenkaan koskaan hyödynnetty. Uudella nopeakulkuisella ja suurella aluksella yhtiö halusi parantaa nopean Helsingin ja Tallinnan välisen reittiliikenteen luotettavuutta. Alus pystyy liikennöimään kaikissa sääolosuhteissa kahdessa tunnissa Helsingistä Tallinnaan ja takaisin. Aiemmin pienempien pika-alusten oli jäätävä satamaan, mikäli vallitsevat sääolosuhteet olivat liian rajut tai jäätä oli liikaa.


title: M/S Star

text: Alun perin "Starin" piti aloittaa liikenne 5. huhtikuuta 2007, mutta rakentamisessa ilmenneiden ongelmien vuoksi luovutus myöhästyi viikolla. Lopulta "Star" ryhtyi liikennöimään Helsingin ja Tallinnan välistä nopeatempoista liikennettä 12. huhtikuuta korvaten "M/S Vana Tallinnin" ja "Starin" myöhästymisen vuoksi reitille väliaikaisesti siirretyn "M/S Superfast VIII:n".


title: M/S Star

text: Teknisesti "Star" vastaa eniten Rauman telakalta vuonna 2001 valmistunutta "M/S Seafrance Rodin" (nyk. "M/S Côtes des Dunes") -alusta. Osittain "Starin" ja "Seafrance Rodinin" tapaan rakennettiin myöhemmin myös "M/S Viking XPRS", vaikka mikään näistä aluksista ei virallisesti ole toistensa sisar.


title: M/S Star

text: Tammikuussa 2017 "Star" kävi telakalla, jossa sille asennettiin uudet ajorampit, jotka mahdollistavat autojen lastauksen ja purun autokansille kahdessa tasossa.


title: M/S Star

text: "M/S Starilla" on huomattavasti suurempi kuljetuskapasiteetti vanhempiin "AutoExpress"-aluksiin verrattuna. "Star" kuljettaa parhaimmillaan 2 300 matkustajaa, kun esimerkiksi "HSC Tallink AutoExpress 2" kykeni kuljettamaan vain 700 matkustajaa. Henkilöautoja "Star" pystyy kuljettamaan 450, kun "AutoExpress 2:lle" mahtui vain 175. Alusta voidaan myös hyödyntää majoituspaikkana hyttikapasiteettinsa ansiosta. Nopeudessa se häviää "AutoExpresseille", sillä "AutoExpress 2" -alus voi kulkea jopa 40 solmua "Starin" 27,5 solmun sijaan.


title: M/S Star

text: Käytännössä aluksen pitäisi suoriutua merimatkasta 110 minuutissa, ja näin oli alun perin myös ilmoitettu alusta tilattaessa. Lopullisessa aikataulussa molempien Tallink Shuttle -alusten matka-aika on kuitenkin 120 minuuttia. Alus on erittäin nopea lastata ja purkaa: nopeimmillaan se tehdään tunnissa, mutta yleisimmin "Star" (sekä myös linjapari "M/S Megastar") seisovat satamassa vähintään 1,5 tuntia riippuen päivästä ja vuorokaudenajasta. Nopean matka-ajan ja liikenteen luonteen vuoksi aluksella ei ole juurikaan hyttejä eikä erillisiä istumasalonkeja. Siitä huolimatta "Starilla" on useita palveluita, joita voi käyttää matkan aikana, aina baareista ravintoloihin sekä kauppoihin. Alus on myös palveluiden laajan valikoiman ja skaalan suhteen edistyksellisempi verrattuna vanhoihin "AutoExpress"-pikalaivoihin.


title: Farid al-Atraš

text: Farid al-Atraš (19. lokakuuta 1915, Jabal al-Druz – 26. joulukuuta 1974, Beirut) oli syyrialaissyntyinen lauluntekijä, laulaja, udinsoittaja, näyttelijä ja elokuvamusiikin säveltäjä. Hän muutti Egyptiin, jonka kansalaisuuden hän sai, ja kuoli Libanonissa.


title: Farid al-Atraš

text: Al-Atraš aloitti uransa laulajana egyptiläisillä radioasemilla 1930-luvulla. Hänellä oli sisko Asmahan, jonka kanssa hän teki yhteistyötä. Sisarukset esiintyivät vuonna 1941 ensimmäisessä menestyneessä elokuvassaan, johon Farid al-Atraš itse oli säveltänyt musiikin. Hän esiintyi uransa aikana useissa muissakin elokuvissa, joista viimeinen oli vasta hänen kuolemansa jälkeen julkaistu "Nagham fi hayati".


title: Farid al-Atraš

text: Al-Atraš esitti musiikkia ja näytteli elokuvissa lähes kuolemaansa saakka. Hän oli kärsinyt pitkään sydänongelmista ja menehtyi libanonilaisessa sairaalassa 1974. Al-Atraš haudattiin Kairoon.


title: Farid al-Atraš

text: Omien kappaleidensa lisäksi al-Atraš kirjoitti musiikkia mm. Asmahanille, Wadi’ al-Safille, Wardalle ja Sabahille. Hän sai mainetta myös 'ud-luutun soittajana ja on vaikuttanut useisiin tuleviin arabialaisen musiikin esittäjiin.


title: Indian Remote Sensing

text: Indian Remote Sensing eli IRS-satelliitti on sarja Intian avaruusjärjestön kehittämiä kaukokartoitussatelliitteja.


title: Indian Remote Sensing

text: IRS-satelliitit lentävät LEO-radoilla ja ne laukaistaan yleensä PSLV-kantoraketeilla Sriharikotan avaruuskeskuksesta.


title: Indian Remote Sensing

text: Vuodesta 1999 alkaen satelliiteille on numeron lisäksi annettu erisnimi.


August Heinrich Hoffmann von Fallersleben (2. huhtikuuta 1798 Fallersleben – 19. tammikuuta 1874 Corvey) oli saksalainen germanistiikan korkeakouluopettaja ja runoilija. Hän tuli tunnetuksi vuonna 1841 kirjoittamastaan laulusta Deutschlandlied, josta tuli myöhemmin Saksan kansallislaulu (nykyisin virallisena hymninä toimii vain kolmas säkeistö).


August Heinrich Hoffmann von Fallersleben oli kotoisin Fallerslebenin kaupungista. Hänen vanhempansa olivat kauppias, ravintolanomistaja ja Fallerslebenin pormestari Heinrich Wilhelm Hoffmann sekä tämän vaimo Dorothea Balthasar. Käytyään fallerslebenilaisen kansakoulun (Fallerlebener Bürgerschule) vuonna 1812 hän meni lukioon (höhere Bürgerschule) Helmstedtissa. Hän vaihtoi kaksi vuotta myöhemmin opinahjonsa Martino-Katharineumiin Braunschweigissa. Vuonna 1815 hän debytoi neljällä runolla.


title: August Heinrich Hoffmann von Fallersleben

text: Hoffmann aloitti 18-vuotiaana huhtikuussa 1816 teologian opintonsa Göttingenissä, omien sanojensa mukaan ""vähäisillä rahoilla ja iloisesti"" ("mit wenig Geld und Lust"). Oikeastaan hän oli kuitenkin kiinnostunut enemmän antiikin historiasta, esikuvanaan tässä asiassa Johann Joachim Winckelmann. Jacob Grimm kysyi Hoffmannilta tämän tutustuessa Grimmin veljeksiin 1818, että eikö isänmaa ole häntä lähempänä kuin antiikin aika. Sen johdosta Hoffmann vaihtoi opintonsa saksan kieleen ja kirjallisuuteen (germanistiikkaan ja saksan filologiaan).


text: Hoffmannin isä onnistui 1818 rahalla ja suhteillaan varjelemaan poikaansa palvelukselta armeijassa. Vielä samana vuonna Hoffmann seurasi opettajaansa Friedrich Gottlieb Welckeriä Bonnin yliopistoon, missä heidän dosentteinaan toimivat Jacob Grimm ja Ernst Moritz Arndt.


text: Hoffmann löysi 8. toukokuuta 1821 katkelmia keskiaikaisesta eeppisestä runosta ”Otfried”. Pian sen jälkeen hän julkaisi kirjoitelmansa tästä löydöstä nimellä "Otfriedin katkelma"... Samana vuonna ilmestyi hänen runokokoelmansa "Lieder und Romanzen", minkä yhteydessä hän käytti ensimmäisen kerran nimeä Hoffmann von Fallersleben.


text: Hoffmann meni naimisiin 51-vuotiaana 18-vuotiaan sisarentyttärensä Ida vom Bergen, Hannover-Bothfeldistä kotoisin olevan papin tyttären, kanssa. He saivat 1855 pojan Weimarissa, joka kastettiin Franz Friedrichiksi kummisetiensä Franz Lisztin ja Friedrich Preller der Älterein mukaan. Franz Friedrichistä tuli maisemamaalari opiskeltuaan ensin Düsseldorfin Taideakatemiassa ja Weimarin Taidekoulussa (Weimarissa hänen opettajanaan toimi Theodor Hagen). Hän eli vuoteen 1888 Weimarissa, kunnes muutti Berliiniin professorin viran takia. Hän kuoli 1927 ja hänet on haudattu Weimariin. Franz Friedrichin taulut ovat nykyään nähtävissä Hoffmann-von-Fallerleben-Museumissa Wolfsburg-Fallerslebenissä.


text: Liszt tutustui Hoffmanniin Weimarissa 1854. Seuraavana vuonna Liszt muutti perheineen Corveyhyn. Hoffmann sai sieltä 1860 Lisztin välityksellä herttua Viktor I. von Rotiborin linnan kirjastonhoitajan pestin. Vaimo Ida kuoli samana vuonna.


text: Hoffmann kuoli 75-vuotiaana aivohalvaukseen Corveyssa.


title: Muuntelu (musiikki)

text: Muuntelu on musiikissa tekniikka, jossa teosta tai teoksen osaa muutetaan sitä toistettaessa. Muutokset voivat olla harmonisia, melodisia, kontrapunktisia, rytmisiä, äänenvärin muutoksia tai soitinnuksen muutoksia. Muuntelun tulosta kutsutaan muunnelmaksi tai variaatioksi.


title: Muuntelu (musiikki)

text: Muuntelun muotoja ovat basso ostinato, passacaglia, chaconne sekä teema ja muunnelmia. Teema ja muunnelmia on sävellys, jossa esitellään aluksi teoksen pääteema ja sen jälkeen muunnelmia teemasta. Se voi olla soolosävellys tai laajemman teoksen osa. Passacagliat ja chaconnet ovat sävellyksiä, joissa tiettyä bassokuviota tai ostinatoa toistetaan koko teoksen ajan. Fantasiavariaatioita ovat teokset, joissa käytetään muuntelua, mutta teemoja toistetaan ja yhdistellään vapaamuotoisesti.


title: Variaatio

text: Variaatio voi viitata:


title: Hans-Peter Martin

text: Hans-Peter Martin (s. 11. elokuuta 1957) on itävaltalainen toimittaja ja Euroopan parlamentin jäsen vuodesta 1999.


title: Hans-Peter Martin

text: Martin opiskeli valtiotieteitä Wienin yliopistossa ja väitteli tohtoriksi vuonna 1984. Hän on työskennellyt saksalaiselle aikakauslehdelle, Der Spiegelille. Hän on myös kirjoittanut useita kirjoja.


title: Hans-Peter Martin

text: Menestynein kirjoista on Martinin ja saksalaisen Harald Schumannin kirjoittama "Globalisaatioloukku" (Die Globalisierungsfalle. Der Angriff auf Demokratie und Wohlstand, 1996), joka on käännetty 27 kielelle. Kirjan pääargumenttina on, että tulevaisuudessa ihmiskunnasta vain viidennestä tarvitaan mielekkäiden ja hyvin palkattujen töiden tekemiseen, ja loput pidetään rauhallisina tissiviihteellä.


title: Hans-Peter Martin

text: Vuoden 1999 europarlamenttivaaleissa Martin oli Itävallan sosiaalidemokraattisen puolueen (SPÖ) ehdokas. Hän joutui kuitenkin riitoihin ryhmänsä kanssa ja välirikkoon puolueen kanssa.


title: Hans-Peter Martin

text: Vuonna 2004 Martin syytti parlamentin jäseniä epärehellisyydestä ja esitti 31. maaliskuuta Strasbourgissa listan 57 saksalaisesta edustajasta, jotka olivat nostaneet palkkioita osallistumisestaan, vaikka eivät olleet olleet paikalla. Myöhemmin hän esitti listan 7200 tapauksesta, jossa edustaja oli ollut paikalla vain ilmoittautumisen ajan ja poistunut sitten.


title: Hans-Peter Martin

text: Martin perusti samana vuonna oman vaalilistansa "Liste Dr. Hans-Peter Martin – Für echte Kontrolle in Brüssel" ja sai vuoden 2004 vaaleissa yllättäen 14 % äänistä, enemmän kuin Vihreät tai Vapauspuolue, ja kaksi paikkaa europarlamenttiin. Toinen Martinin ohella valittu oli Karin Resetarits, joka kuitenkin riitautui Martinin kanssa ja liittyi 2005 liberaalien ryhmään europarlamentissa.


title: Hans-Peter Martin

text: Hän oli mukana myös Itävallan parlamenttivaaleissa 2006 omalla listallaan "Liste Dr. Martin – Für Demokratie, Kontrolle, Gerechtigkeit", joka jäi ilman paikkoja saatuaan 2,8 % äänistä.


title: Elli Laurila

text: Elin ”Elli” Maria Laurila (19. maaliskuuta 1882 Porvoo – 15. kesäkuuta 1966 Forssa) oli työväenopiston johtaja. Hän toimi kansanedustajana 7.2.1919–31.3.1919 Kalle Hakalan seuraajana Kokoomuksen eduskuntaryhmässä. Laurilan oma vaalipiiri oli Mikkelin läänin vaalipiiri 1918.


title: Elli Laurila

text: Hän toimi sekä Mikkelin kaupungin että Forssan kauppalanvaltuuston jäsenenä sekä Forssan kauppalanhallituksessa.


title: Harlekiinit

text: Harlekiinit (Eurylaimidae) ovat heimo pienenkokoisissa varpuslinnuissa. Niitä löytyy luonnonvaraisina Itä-Aasiasta ja muutama laji elää myös Afrikassa. Harlekiinit ovat värikkäitä lintuja ja ne syövät hedelmiä ja hyönteisiä, joita se pyydystää leveällä nokallaan. Ne elävät märissä metsissä, joissa niitä on vaikea huomata, vaikka harlekiineilla onkin värikäs höyhenpeite. Harlekiinien pesä on laukunmuotoinen rakennelma puussa, ja sinne ne munivat yleensä 2-3 munaa.


title: Harlekiinit

text: BirdLifen luokituksen mukaan harlekiinien heimoon kuuluu 7 sukua ja 8 lajia.


title: Lederhosen

text: Lederhosen (monikkomuoto, yks. "Lederhose", suom. "nahkahousut") on saksankielinen nimi nahasta valmistetuille lyhyille tai pitkille housuille. Stereotyyppisesti ne yhdistetään saksalaisiin, vaikka niitä käytetään maassa lähinnä Etelä-Saksassa Baijerissa. Lederhose on perinteinen asu Keski-Euroopan Alppialueilla (eteläinen Baijeri, Itävalta, Sveitsi, Pohjois-Italia).


title: Lederhosen

text: Baijerilaiset nahkahousut eroavat muista siinä, että niissä on edessä luukku. Nahkahousuihin kuuluu usein koristeellisesti kirjaillut henkselit.


title: Lederhosen

text: Baijerissa miehet pukeutuvat usein nahkahousuihin ja naiset dirndliin mennessään perinnejuhliin kuten Oktoberfestiin, häihin, syntymäpäiville ja muihin juhlatilaisuuksiin.


title: Ernő Gerő

text: Ernő Gerő [] (syntymänimeltään Ernő Singer, 8. heinäkuuta 1898 Terbegec, Unkari – 12. maaliskuuta 1980 Budapest) oli unkarilainen kommunistijohtaja toisen maailmansodan jälkeen ja Unkarin pääministeri lyhyen aikaa vuonna 1956.


title: Ernő Gerő

text: Gerő syntyi juutalaisperheseen Terbegecissä, Unkarissa, nykyisessä Slovakian Trebušovicessa. Hän muutti Unkarista Neuvostoliittoon Béla Kunin kommunistihallituksen kaaduttua vuonna 1919. Molemmilla kerroilla Neuvostoliitossa ollessaan hän oli aktiivinen KGB:n agentti. Hän toimi Kominternissa Ranskassa ja taisteli Espanjan sisällissodassa.